pli: Ācayagāmī dhammo ācayagāmissa dhammassa upanissayapaccayena paccayo— ārammaṇūpanissayo, anantarūpanissayo, pakatūpanissayo …pe…. <b>Pakatūpanissayo</b>—ācayagāmiṁ saddhaṁ upanissāya dānaṁ deti, sīlaṁ …pe… uposathakammaṁ …pe… jhānaṁ …pe… vipassanaṁ …pe… abhiññaṁ …pe… samāpattiṁ uppādeti, mānaṁ jappeti, diṭṭhiṁ gaṇhāti, ācayagāmiṁ sīlaṁ … sutaṁ … cāgaṁ … paññaṁ … rāgaṁ … dosaṁ … mohaṁ … mānaṁ … diṭṭhiṁ … patthanaṁ upanissāya dānaṁ deti. Sīlaṁ …pe… uposathakammaṁ …pe… jhānaṁ …pe… vipassanaṁ …pe… abhiññaṁ …pe… samāpattiṁ …pe… pāṇaṁ hanati …pe… saṅghaṁ bhindati. Ācayagāmī saddhā …pe… paññā, rāgo …pe… patthanā ācayagāmiyā saddhāya …pe… paññāya, rāgassa …pe… patthanāya upanissayapaccayena paccayo. Paṭhamassa jhānassa parikammaṁ paṭhamassa jhānassa upanissayapaccayena paccayo …. Nevasaññānāsaññāyatanassa parikammaṁ nevasaññānāsaññāyatanassa upanissayapaccayena paccayo. Paṭhamaṁ jhānaṁ dutiyassa jhānassa …pe… ākiñcaññāyatanaṁ nevasaññānāsaññāyatanassa upanissayapaccayena paccayo.


nikaya: patthana

layer: root

title_pli: Paṭṭhānapakaraṇa Dhammānuloma (1), Tikapaṭṭhānapāḷi (1)

pli: Ācayagāmī dhammo apacayagāmissa dhammassa upanissayapaccayena paccayo— anantarūpanissayo, pakatūpanissayo …pe…. <b>Pakatūpanissayo</b>—paṭhamassa maggassa parikammaṁ paṭhamassa maggassa …pe… catutthassa maggassa parikammaṁ catutthassa maggassa upanissayapaccayena paccayo.


pli: Ācayagāmī dhammo nevācayagāmināpacayagāmissa dhammassa upanissayapaccayena paccayo—anantarūpanissayo, pakatūpanissayo …pe…. <b>Pakatūpanissayo</b>—ācayagāmiṁ saddhaṁ upanissāya attānaṁ ātāpeti paritāpeti pariyiṭṭhimūlakaṁ dukkhaṁ paccanubhoti. Ācayagāmiṁ sīlaṁ …pe… paññaṁ. Rāgaṁ …pe… patthanaṁ upanissāya attānaṁ ātāpeti paritāpeti pariyiṭṭhimūlakaṁ dukkhaṁ paccanubhoti. Ācayagāmī saddhā …pe… paññā. Rāgo …pe… patthanā, kāyikassa sukhassa, kāyikassa dukkhassa phalasamāpattiyā upanissayapaccayena paccayo. Kusalākusalaṁ kammaṁ vipākassa upanissayapaccayena paccayo.


pli: Apacayagāmī dhammo apacayagāmissa dhammassa upanissayapaccayena paccayo. <b>Pakatūpanissayo</b>—paṭhamo maggo dutiyassa maggassa …pe… tatiyo maggo catutthassa maggassa upanissayapaccayena paccayo.


pli: Apacayagāmī dhammo ācayagāmissa dhammassa upanissayapaccayena paccayo— ārammaṇūpanissayo, pakatūpanissayo …pe…. <b>Pakatūpanissayo</b>—sekkhā maggaṁ upanissāya anuppannaṁ kusalasamāpattiṁ uppādenti, uppannaṁ samāpajjanti, saṅkhāre aniccato dukkhato anattato vipassanti, maggo sekkhānaṁ atthapaṭisambhidāya …pe… paṭibhānapaṭisambhidāya ṭhānāṭhānakosallassa upanissayapaccayena paccayo.


pli: Apacayagāmī dhammo nevācayagāmināpacayagāmissa dhammassa upanissayapaccayena paccayo—ārammaṇūpanissayo, anantarūpanissayo, pakatūpanissayo …pe…. <b>Pakatūpanissayo</b>—arahā maggaṁ upanissāya anuppannaṁ kiriyasamāpattiṁ uppādeti, uppannaṁ samāpajjati …pe… ṭhānāṭhānakosallassa upanissayapaccayena paccayo. Maggo phalasamāpattiyā upanissayapaccayena paccayo.


pli: Nevācayagāmināpacayagāmī dhammo nevācayagāmināpacayagāmissa dhammassa upanissayapaccayena paccayo—ārammaṇūpanissayo, anantarūpanissayo, pakatūpanissayo …pe…. <b>Pakatūpanissayo</b>—kāyikaṁ sukhaṁ upanissāya attānaṁ ātāpeti paritāpeti pariyiṭṭhimūlakaṁ dukkhaṁ paccanubhoti. Kāyikaṁ dukkhaṁ … utuṁ … bhojanaṁ … senāsanaṁ upanissāya attānaṁ ātāpeti paritāpeti …pe… kāyikaṁ sukhaṁ … kāyikaṁ dukkhaṁ … utu … bhojanaṁ … senāsanaṁ kāyikassa sukhassa, kāyikassa dukkhassa phalasamāpattiyā upanissayapaccayena paccayo. Arahā kāyikaṁ sukhaṁ upanissāya anuppannaṁ kiriyasamāpattiṁ uppādeti …pe… vipassati. Kāyikaṁ dukkhaṁ … utuṁ … bhojanaṁ … senāsanaṁ upanissāya …pe… vipassati.


pli: Nevācayagāmināpacayagāmī dhammo ācayagāmissa dhammassa upanissayapaccayena paccayo—ārammaṇūpanissayo, anantarūpanissayo, pakatūpanissayo …pe…. <b>Pakatūpanissayo</b>—kāyikaṁ sukhaṁ upanissāya dānaṁ deti …pe… samāpattiṁ uppādeti, pāṇaṁ hanati …pe… saṅghaṁ bhindati. Kāyikaṁ dukkhaṁ … utuṁ … bhojanaṁ … senāsanaṁ upanissāya dānaṁ deti …pe… saṅghaṁ bhindati, kāyikaṁ sukhaṁ …pe… senāsanaṁ ācayagāmiyā saddhāya …pe… paññāya, rāgassa …pe… patthanāya upanissayapaccayena paccayo.


pli: Nevācayagāmināpacayagāmī dhammo apacayagāmissa dhammassa upanissayapaccayena paccayo—ārammaṇūpanissayo, pakatūpanissayo …pe…. <b>Pakatūpanissayo</b>—kāyikaṁ sukhaṁ upanissāya maggaṁ uppādeti. Kāyikaṁ dukkhaṁ …pe… senāsanaṁ upanissāya maggaṁ uppādeti, kāyikaṁ sukhaṁ, kāyikaṁ dukkhaṁ …pe… senāsanaṁ maggassa upanissayapaccayena paccayo.


pli: Purejāta


pli: Nevācayagāmināpacayagāmī dhammo nevācayagāmināpacayagāmissa dhammassa purejātapaccayena paccayo—ārammaṇapurejātaṁ, vatthupurejātaṁ. Ārammaṇapurejātaṁ—arahā cakkhuṁ …pe… vatthuṁ aniccato dukkhato anattato vipassati, dibbena cakkhunā rūpaṁ passati, dibbāya sotadhātuyā saddaṁ suṇāti, rūpāyatanaṁ cakkhuviññāṇassa …pe… phoṭṭhabbāyatanaṁ kāyaviññāṇassa purejātapaccayena paccayo. Vatthupurejātaṁ—cakkhāyatanaṁ cakkhuviññāṇassa …pe… kāyāyatanaṁ kāyaviññāṇassa …pe… vatthu nevācayagāmināpacayagāmīnaṁ khandhānaṁ purejātapaccayena paccayo.


pli: Nevācayagāmināpacayagāmī dhammo ācayagāmissa dhammassa purejātapaccayena paccayo—ārammaṇapurejātaṁ, vatthupurejātaṁ. Ārammaṇapurejātaṁ—sekkhā vā puthujjanā vā cakkhuṁ …pe… vatthuṁ aniccato dukkhato anattato vipassanti, assādenti abhinandanti; taṁ ārabbha rāgo uppajjati …pe… domanassaṁ uppajjati, dibbena cakkhunā rūpaṁ passati, dibbāya sotadhātuyā saddaṁ suṇāti. Vatthupurejātaṁ—vatthu ācayagāmīnaṁ khandhānaṁ purejātapaccayena paccayo.


pli: Nevācayagāmināpacayagāmī dhammo apacayagāmissa dhammassa purejātapaccayena paccayo. <b>Vatthupurejātaṁ</b>—vatthu apacayagāmīnaṁ khandhānaṁ purejātapaccayena paccayo.


pli: Pacchājāta


pli: Ācayagāmī dhammo nevācayagāmināpacayagāmissa dhammassa pacchājātapaccayena paccayo—pacchājātā ācayagāmī khandhā purejātassa imassa kāyassa pacchājātapaccayena paccayo.


pli: Apacayagāmī dhammo nevācayagāmināpacayagāmissa dhammassa pacchājātapaccayena paccayo—pacchājātā apacayagāmī khandhā purejātassa imassa kāyassa pacchājātapaccayena paccayo.


pli: Nevācayagāmināpacayagāmī dhammo nevācayagāmināpacayagāmissa dhammassa pacchājātapaccayena paccayo—pacchājātā nevācayagāmināpacayagāmī khandhā purejātassa imassa kāyassa pacchājātapaccayena paccayo.


pli: Āsevana


pli: Ācayagāmī dhammo ācayagāmissa dhammassa āsevanapaccayena paccayo—purimā purimā ācayagāmī khandhā pacchimānaṁ pacchimānaṁ ācayagāmīnaṁ khandhānaṁ āsevanapaccayena paccayo. Anulomaṁ gotrabhussa … anulomaṁ vodānassa āsevanapaccayena paccayo.


pli: Ācayagāmī dhammo apacayagāmissa dhammassa āsevanapaccayena paccayo—gotrabhu maggassa … vodānaṁ maggassa āsevanapaccayena paccayo.


pli: Nevācayagāmināpacayagāmī dhammo nevācayagāmināpacayagāmissa dhammassa āsevanapaccayena paccayo—purimā purimā nevācayagāmināpacayagāmī khandhā pacchimānaṁ pacchimānaṁ nevācayagāmināpacayagāmīnaṁ khandhānaṁ āsevanapaccayena paccayo.


pli: Kamma


pli: Ācayagāmī dhammo ācayagāmissa dhammassa kammapaccayena paccayo—ācayagāmī cetanā sampayuttakānaṁ khandhānaṁ kammapaccayena paccayo.


pli: Ācayagāmī dhammo nevācayagāmināpacayagāmissa dhammassa kammapaccayena paccayo— sahajātā, nānākkhaṇikā. Sahajātā—ācayagāmī cetanā cittasamuṭṭhānānaṁ rūpānaṁ kammapaccayena paccayo. Nānākkhaṇikā—ācayagāmī cetanā vipākānaṁ khandhānaṁ kaṭattā ca rūpānaṁ kammapaccayena paccayo.


pli: Ācayagāmī dhammo ācayagāmissa ca nevācayagāmināpacayagāmissa ca dhammassa kammapaccayena paccayo—ācayagāmī cetanā sampayuttakānaṁ khandhānaṁ cittasamuṭṭhānānañca rūpānaṁ kammapaccayena paccayo.


pli: Apacayagāmī dhammo apacayagāmissa dhammassa kammapaccayena paccayo— apacayagāmī cetanā sampayuttakānaṁ khandhānaṁ kammapaccayena paccayo.


pli: Apacayagāmī dhammo nevācayagāmināpacayagāmissa dhammassa kammapaccayena paccayo—sahajātā, nānākkhaṇikā. Sahajātā—apacayagāmī cetanā cittasamuṭṭhānānaṁ rūpānaṁ kammapaccayena paccayo. Nānākkhaṇikā—apacayagāmī cetanā vipākānaṁ khandhānaṁ kammapaccayena paccayo.


pli: Apacayagāmī dhammo apacayagāmissa ca nevācayagāmināpacayagāmissa ca dhammassa kammapaccayena paccayo—apacayagāmī cetanā sampayuttakānaṁ khandhānaṁ cittasamuṭṭhānānañca rūpānaṁ kammapaccayena paccayo.


pli: Nevācayagāmināpacayagāmī dhammo nevācayagāmināpacayagāmissa dhammassa kammapaccayena paccayo—nevācayagāmināpacayagāmī cetanā sampayuttakānaṁ khandhānaṁ cittasamuṭṭhānānañca rūpānaṁ kammapaccayena paccayo. Paṭisandhikkhaṇe nevācayagāmināpacayagāmī cetanā sampayuttakānaṁ khandhānaṁ kaṭattā ca rūpānaṁ kammapaccayena paccayo.


pli: Vipāka


pli: Nevācayagāmināpacayagāmī dhammo nevācayagāmināpacayagāmissa dhammassa vipākapaccayena paccayo—vipāko nevācayagāmināpacayagāmī eko khandho tiṇṇannaṁ khandhānaṁ …pe… paṭisandhikkhaṇe …pe… khandhā vatthussa vipākapaccayena paccayo.


pli: Āhārādi


pli: Ācayagāmī dhammo ācayagāmissa dhammassa āhārapaccayena paccayo … indriyapaccayena paccayo … jhānapaccayena paccayo … maggapaccayena paccayo … sampayuttapaccayena paccayo.


pli: Vippayutta


pli: Ācayagāmī dhammo nevācayagāmināpacayagāmissa dhammassa vippayuttapaccayena paccayo—sahajātaṁ, pacchājātaṁ. Sahajātā—ācayagāmī khandhā cittasamuṭṭhānānaṁ rūpānaṁ vippayuttapaccayena paccayo. Pacchājātā—ācayagāmī khandhā purejātassa imassa kāyassa vippayuttapaccayena paccayo.


pli: Apacayagāmī dhammo nevācayagāmināpacayagāmissa dhammassa vippayuttapaccayena paccayo—sahajātaṁ, pacchājātaṁ. Sahajātā—apacayagāmī khandhā cittasamuṭṭhānānaṁ rūpānaṁ vippayuttapaccayena paccayo. Pacchājātā—apacayagāmī khandhā purejātassa imassa kāyassa vippayuttapaccayena paccayo.


pli: Nevācayagāmināpacayagāmī dhammo nevācayagāmināpacayagāmissa dhammassa vippayuttapaccayena paccayo—sahajātaṁ, purejātaṁ, pacchājātaṁ. Sahajātā—nevācayagāmināpacayagāmī khandhā cittasamuṭṭhānānaṁ rūpānaṁ vippayuttapaccayena paccayo. Paṭisandhikkhaṇe nevācayagāmināpacayagāmī khandhā kaṭattārūpānaṁ vippayuttapaccayena paccayo. Khandhā vatthussa vippayuttapaccayena paccayo. Vatthu khandhānaṁ vippayuttapaccayena paccayo. Purejātaṁ—cakkhāyatanaṁ cakkhuviññāṇassa …pe… kāyāyatanaṁ kāyaviññāṇassa …pe… vatthu nevācayagāmināpacayagāmīnaṁ khandhānaṁ vippayuttapaccayena paccayo. Pacchājātā—nevācayagāmināpacayagāmī khandhā purejātassa imassa kāyassa …pe….


pli: Nevācayagāmināpacayagāmī dhammo ācayagāmissa dhammassa vippayuttapaccayena paccayo. <b>Purejātaṁ</b>—vatthu ācayagāmīnaṁ khandhānaṁ vippayuttapaccayena paccayo.


pli: Nevācayagāmināpacayagāmī dhammo apacayagāmissa dhammassa vippayuttapaccayena paccayo. <b>Purejātaṁ</b>—vatthu apacayagāmīnaṁ khandhānaṁ vippayuttapaccayena paccayo.


pli: Atthyādi


pli: Ācayagāmī dhammo ācayagāmissa dhammassa atthipaccayena paccayo—ācayagāmī eko khandho tiṇṇannaṁ khandhānaṁ …pe….


pli: Ācayagāmī dhammo nevācayagāmināpacayagāmissa dhammassa atthipaccayena paccayo— sahajātaṁ, pacchājātaṁ. Sahajātā—ācayagāmī khandhā cittasamuṭṭhānānaṁ rūpānaṁ atthipaccayena paccayo. Pacchājātā—ācayagāmī khandhā purejātassa imassa kāyassa atthipaccayena paccayo.


pli: Ācayagāmī dhammo ācayagāmissa ca nevācayagāmināpacayagāmissa ca dhammassa atthipaccayena paccayo—ācayagāmī eko khandho tiṇṇannaṁ khandhānaṁ cittasamuṭṭhānānañca rūpānaṁ atthipaccayena paccayo …pe… dve khandhā …pe….


pli: Apacayagāmī dhammo … tīṇi. (Ācayagāminayena kātabbaṁ.)


pli: Nevācayagāmināpacayagāmī dhammo nevācayagāmināpacayagāmissa dhammassa atthipaccayena paccayo—sahajātaṁ, purejātaṁ, pacchājātaṁ, āhāraṁ, indriyaṁ. Sahajāto—nevācayagāmināpacayagāmī eko khandho tiṇṇannaṁ khandhānaṁ cittasamuṭṭhānānañca rūpānaṁ atthipaccayena paccayo …pe… dve khandhā …pe… paṭisandhikkhaṇe …pe… khandhā vatthussa atthipaccayena paccayo. Vatthu khandhānaṁ atthipaccayena paccayo. Ekaṁ mahābhūtaṁ …pe… bāhiraṁ … āhārasamuṭṭhānaṁ … utusamuṭṭhānaṁ … asaññasattānaṁ …pe…. Purejātaṁ—arahā cakkhuṁ …pe… vatthuṁ aniccato dukkhato anattato vipassati, dibbena cakkhunā rūpaṁ passati, dibbāya sotadhātuyā saddaṁ suṇāti, rūpāyatanaṁ cakkhuviññāṇassa …pe… phoṭṭhabbāyatanaṁ kāyaviññāṇassa …pe… cakkhāyatanaṁ cakkhuviññāṇassa …pe… kāyāyatanaṁ kāyaviññāṇassa …pe… vatthu nevācayagāmināpacayagāmīnaṁ khandhānaṁ atthipaccayena paccayo. Pacchājātā—nevācayagāmināpacayagāmī khandhā purejātassa imassa kāyassa atthipaccayena paccayo. Kabaḷīkāro āhāro—imassa kāyassa …pe…. Rūpajīvitindriyaṁ—kaṭattārūpānaṁ …pe….


pli: Nevācayagāmināpacayagāmī dhammo ācayagāmissa dhammassa atthipaccayena paccayo. <b>Purejātaṁ</b>—sekkhā vā puthujjanā vā cakkhuṁ aniccato dukkhato anattato vipassanti, assādenti abhinandanti; taṁ ārabbha rāgo …pe… domanassaṁ uppajjati, sotaṁ …pe… vatthuṁ aniccato …pe… vipassanti, assādenti abhinandanti; taṁ ārabbha rāgo …pe… domanassaṁ uppajjati, dibbena cakkhunā rūpaṁ passati, dibbāya sotadhātuyā saddaṁ suṇāti, vatthu ācayagāmīnaṁ khandhānaṁ atthipaccayena paccayo.


pli: Nevācayagāmināpacayagāmī dhammo apacayagāmissa dhammassa atthipaccayena paccayo. <b>Purejātaṁ</b>—vatthu apacayagāmīnaṁ khandhānaṁ atthipaccayena paccayo.


pli: Ācayagāmī ca nevācayagāmināpacayagāmī ca dhammā ācayagāmissa dhammassa atthipaccayena paccayo—sahajātaṁ, purejātaṁ. <b>Sahajāto</b>—ācayagāmī eko khandho ca vatthu ca tiṇṇannaṁ khandhānaṁ atthipaccayena paccayo …pe… dve khandhā …pe….


pli: Ācayagāmī ca nevācayagāmināpacayagāmī ca dhammā nevācayagāmināpacayagāmissa dhammassa atthipaccayena paccayo—sahajātaṁ, pacchājātaṁ, āhāraṁ, indriyaṁ. Sahajātā—ācayagāmī khandhā ca mahābhūtā ca cittasamuṭṭhānānaṁ rūpānaṁ atthipaccayena paccayo. Pacchājātā—ācayagāmī khandhā ca kabaḷīkāro āhāro ca imassa kāyassa atthipaccayena paccayo. Pacchājātā—ācayagāmī khandhā ca rūpajīvitindriyañca kaṭattārūpānaṁ atthipaccayena paccayo.


pli: Apacayagāmī ca nevācayagāmināpacayagāmī ca dhammā apacayagāmissa dhammassa atthipaccayena paccayo (dve kātabbā dassitanayena), natthipaccayena paccayo, vigatapaccayena paccayo, avigatapaccayena paccayo.


pli: Saṅkhyāvāra


pli: Suddha


pli: Hetuyā satta, ārammaṇe satta, adhipatiyā dasa, anantare cha, samanantare cha, sahajāte nava, aññamaññe tīṇi, nissaye terasa, upanissaye nava, purejāte tīṇi, pacchājāte tīṇi, āsevane tīṇi, kamme satta, vipāke ekaṁ, āhāre satta, indriye satta, jhāne satta, magge satta, sampayutte tīṇi, vippayutte pañca, atthiyā terasa, natthiyā cha, vigate cha, avigate terasa.


pli: Anulomaṁ.


pli: Paccanīyuddhāra


pli: Ācayagāmī dhammo ācayagāmissa dhammassa ārammaṇapaccayena paccayo … sahajātapaccayena paccayo … upanissayapaccayena paccayo.


pli: Ācayagāmī dhammo apacayagāmissa dhammassa upanissayapaccayena paccayo.


pli: Ācayagāmī dhammo nevācayagāmināpacayagāmissa dhammassa ārammaṇapaccayena paccayo … sahajātapaccayena paccayo … upanissayapaccayena paccayo … pacchājātapaccayena paccayo … kammapaccayena paccayo.


pli: Ācayagāmī dhammo ācayagāmissa ca nevācayagāmināpacayagāmissa ca dhammassa sahajātapaccayena paccayo.


pli: Apacayagāmī dhammo apacayagāmissa dhammassa sahajātapaccayena paccayo … upanissayapaccayena paccayo.


pli: Apacayagāmī dhammo ācayagāmissa dhammassa ārammaṇapaccayena paccayo … upanissayapaccayena paccayo.


pli: Apacayagāmī dhammo nevācayagāmināpacayagāmissa dhammassa ārammaṇapaccayena paccayo … sahajātapaccayena paccayo … upanissayapaccayena paccayo … pacchājātapaccayena paccayo.


pli: Apacayagāmī dhammo apacayagāmissa ca nevācayagāmināpacayagāmissa ca dhammassa sahajātapaccayena paccayo.


pli: Nevācayagāmināpacayagāmī dhammo nevācayagāmināpacayagāmissa dhammassa ārammaṇapaccayena paccayo … sahajātapaccayena paccayo … upanissayapaccayena paccayo … purejātapaccayena paccayo … pacchājātapaccayena paccayo … āhārapaccayena paccayo … indriyapaccayena paccayo.


pli: Nevācayagāmināpacayagāmī dhammo ācayagāmissa dhammassa ārammaṇapaccayena paccayo … upanissayapaccayena paccayo … purejātapaccayena paccayo.


pli: Nevācayagāmināpacayagāmī dhammo apacayagāmissa dhammassa upanissayapaccayena paccayo … purejātapaccayena paccayo.


pli: Ācayagāmī ca nevācayagāmināpacayagāmī ca dhammā ācayagāmissa dhammassa sahajātaṁ, purejātaṁ.


pli: Ācayagāmī ca nevācayagāmināpacayagāmī ca dhammā nevācayagāmināpacayagāmissa dhammassa sahajātaṁ, pacchājātaṁ, āhāraṁ, indriyaṁ.


pli: Apacayagāmī ca nevācayagāmināpacayagāmī ca dhammā apacayagāmissa dhammassa sahajātaṁ, purejātaṁ.


pli: Apacayagāmī ca nevācayagāmināpacayagāmī ca dhammā nevācayagāmināpacayagāmissa dhammassa sahajātaṁ, pacchājātaṁ, āhāraṁ, indriyaṁ.


pli: 1.11.7.2. Paccayapaccanīya


pli: Saṅkhyāvāra


pli: Suddha


pli: Nahetuyā pannarasa, naārammaṇe naadhipatiyā naanantare nasamanantare pannarasa, nasahajāte ekādasa, naaññamaññe ekādasa, nanissaye ekādasa, naupanissaye cuddasa, napurejāte terasa, napacchājāte pannarasa, naāsevane nakamme navipāke naāhāre naindriye najhāne namagge pannarasa, nasampayutte ekādasa, navippayutte nava, noatthiyā nava, nonatthiyā pannarasa, novigate pannarasa, noavigate nava. (Evaṁ gaṇetabbaṁ.)


pli: Paccanīyaṁ.


pli: 1.11.7.3. Paccayānulomapaccanīya


pli: Hetuduka


pli: Hetupaccayā naārammaṇe satta, naadhipatiyā naanantare nasamanantare satta, naaññamaññe tīṇi, naupanissaye satta, napurejāte napacchājāte naāsevane nakamme navipāke naāhāre naindriye najhāne namagge satta, nasampayutte tīṇi, navippayutte tīṇi, nonatthiyā satta, novigate satta. (Evaṁ gaṇetabbaṁ.)


pli: Anulomapaccanīyaṁ.


pli: 1.11.7.4. Paccayapaccanīyānuloma


pli: Nahetuduka


pli: Nahetupaccayā ārammaṇe satta, adhipatiyā dasa, anantare cha, samanantare cha, sahajāte nava, aññamaññe tīṇi, nissaye terasa, upanissaye nava, purejāte tīṇi, pacchājāte tīṇi, āsevane tīṇi, kamme satta, vipāke ekaṁ, āhāre satta, indriye jhāne magge satta, sampayutte tīṇi, vippayutte pañca, atthiyā terasa, natthiyā cha, vigate cha, avigate terasa. (Evaṁ gaṇetabbaṁ.)


pli: Paccanīyānulomaṁ.


pli: Ācayagāmittikaṁ niṭṭhitaṁ.


pli: Paṭṭhānapakaraṇa


pli: Dhammānuloma (1), Tikapaṭṭhānapāḷi (1)


pli: 1.12. Sekkhattika


pli: Vibhaṅgavāra


pli: Hetu


pli: Sekkhaṁ dhammaṁ paṭicca sekkho dhammo uppajjati hetupaccayā—sekkhaṁ ekaṁ khandhaṁ paṭicca tayo khandhā …pe… dve khandhe …pe….


pli: Sekkhaṁ dhammaṁ paṭicca nevasekkhanāsekkho dhammo uppajjati hetupaccayā— sekkhe khandhe paṭicca cittasamuṭṭhānaṁ rūpaṁ.


pli: Sekkhaṁ dhammaṁ paṭicca sekkho ca nevasekkhanāsekkho ca dhammā uppajjanti hetupaccayā—sekkhaṁ ekaṁ khandhaṁ paṭicca tayo khandhā cittasamuṭṭhānañca rūpaṁ …pe… dve khandhe …pe….


pli: Asekkhaṁ dhammaṁ paṭicca asekkho dhammo uppajjati hetupaccayā—asekkhaṁ ekaṁ khandhaṁ paṭicca tayo khandhā …pe….


pli: Asekkhaṁ dhammaṁ paṭicca nevasekkhanāsekkho dhammo uppajjati hetupaccayā— asekkhe khandhe paṭicca cittasamuṭṭhānaṁ rūpaṁ.


pli: Asekkhaṁ dhammaṁ paṭicca asekkho ca nevasekkhanāsekkho ca dhammā …pe… asekkhaṁ ekaṁ khandhaṁ paṭicca tayo khandhā cittasamuṭṭhānañca rūpaṁ …pe… dve khandhe …pe….


pli: Nevasekkhanāsekkhaṁ dhammaṁ paṭicca nevasekkhanāsekkho dhammo uppajjati hetupaccayā—nevasekkhanāsekkhaṁ ekaṁ khandhaṁ paṭicca tayo khandhā cittasamuṭṭhānañca rūpaṁ …pe… dve khandhe …pe… paṭisandhikkhaṇe …pe… khandhe paṭicca vatthu, vatthuṁ paṭicca khandhā, ekaṁ mahābhūtaṁ paṭicca tayo mahābhūtā …pe… dve mahābhūte paṭicca dve mahābhūtā, mahābhūte paṭicca cittasamuṭṭhānaṁ rūpaṁ kaṭattārūpaṁ upādārūpaṁ.


pli: Sekkhañca nevasekkhanāsekkhañca dhammaṁ paṭicca nevasekkhanāsekkho dhammo uppajjati hetupaccayā—sekkhe khandhe ca mahābhūte ca paṭicca cittasamuṭṭhānaṁ rūpaṁ.


pli: Asekkhañca nevasekkhanāsekkhañca dhammaṁ paṭicca nevasekkhanāsekkho dhammo uppajjati hetupaccayā—asekkhe khandhe ca mahābhūte ca paṭicca cittasamuṭṭhānaṁ rūpaṁ.


pli: Ārammaṇādi


pli: Sekkhaṁ dhammaṁ paṭicca sekkho dhammo uppajjati ārammaṇapaccayā … adhipatipaccayā (paṭisandhi natthi) … anantarapaccayā … samanantarapaccayā … sahajātapaccayā (sabbe mahābhūtā kātabbā) … aññamaññapaccayā … nissayapaccayā … upanissayapaccayā … purejātapaccayā … āsevanapaccayā—sekkhaṁ ekaṁ khandhaṁ paṭicca tayo khandhā …pe… dve khandhe …pe….


pli: Nevasekkhanāsekkhaṁ dhammaṁ paṭicca nevasekkhanāsekkho dhammo uppajjati āsevanapaccayā—nevasekkhanāsekkhaṁ ekaṁ khandhaṁ paṭicca tayo khandhā …pe… dve khandhe …pe… kammapaccayā, vipākapaccayā—vipākaṁ sekkhaṁ ekaṁ khandhaṁ paṭicca tayo khandhā …pe… dve khandhe …pe…. (Tīṇi, paripuṇṇaṁ.)


pli: Asekkhaṁ dhammaṁ paṭicca asekkho dhammo uppajjati vipākapaccayā—asekkhaṁ ekaṁ khandhaṁ paṭicca … tīṇi.


pli: Nevasekkhanāsekkhaṁ dhammaṁ paṭicca nevasekkhanāsekkho dhammo uppajjati vipākapaccayā—vipākaṁ nevasekkhanāsekkhaṁ ekaṁ khandhaṁ paṭicca tayo khandhā cittasamuṭṭhānañca rūpaṁ …pe… dve khandhe …pe… paṭisandhikkhaṇe …pe… khandhe paṭicca vatthu, vatthuṁ paṭicca khandhā, ekaṁ mahābhūtaṁ …pe….


pli: Sekkhañca nevasekkhanāsekkhañca dhammaṁ paṭicca nevasekkhanāsekkho dhammo uppajjati vipākapaccayā—vipāke sekkhe khandhe ca mahābhūte ca paṭicca cittasamuṭṭhānaṁ rūpaṁ.


pli: Asekkhañca nevasekkhanāsekkhañca dhammaṁ paṭicca nevasekkhanāsekkho dhammo uppajjati vipākapaccayā—asekkhe khandhe ca mahābhūte ca paṭicca cittasamuṭṭhānaṁ rūpaṁ.


pli: Āhārādi


pli: Sekkhaṁ dhammaṁ paṭicca sekkho dhammo uppajjati āhārapaccayā … indriyapaccayā … jhānapaccayā … maggapaccaya … sampayuttapaccayā … vippayuttapaccayā … atthipaccayā … natthipaccayā … vigatapaccayā … avigatapaccayā.


pli: Saṅkhyāvāra


pli: Suddha


pli: Hetuyā nava, ārammaṇe tīṇi, adhipatiyā nava, anantare tīṇi, samanantare tīṇi, sahajāte nava, aññamaññe tīṇi, nissaye nava, upanissaye tīṇi, purejāte tīṇi, āsevane dve, kamme nava, vipāke āhāre indriye jhāne magge nava, sampayutte tīṇi, vippayutte nava, atthiyā nava, natthiyā tīṇi, vigate tīṇi, avigate nava. (Evaṁ gaṇetabbaṁ.)


pli: Anulomaṁ.


pli: 1.12.1.2. Paccayapaccanīya


pli: Vibhaṅgavāra


pli: Nahetu


pli: Nevasekkhanāsekkhaṁ dhammaṁ paṭicca nevasekkhanāsekkho dhammo uppajjati nahetupaccayā—ahetukaṁ nevasekkhanāsekkhaṁ ekaṁ khandhaṁ paṭicca tayo khandhā cittasamuṭṭhānañca rūpaṁ …pe… dve khandhe …pe… ahetukapaṭisandhikkhaṇe …pe… khandhe paṭicca vatthu, vatthuṁ paṭicca khandhā, ekaṁ mahābhūtaṁ …pe… bāhiraṁ … āhārasamuṭṭhānaṁ … utusamuṭṭhānaṁ … asaññasattānaṁ ekaṁ mahābhūtaṁ …pe… vicikicchāsahagate uddhaccasahagate khandhe paṭicca vicikicchāsahagato uddhaccasahagato moho.


pli: Naārammaṇa


pli: Sekkhaṁ dhammaṁ paṭicca nevasekkhanāsekkho dhammo uppajjati naārammaṇapaccayā— sekkhe khandhe paṭicca cittasamuṭṭhānaṁ rūpaṁ.


pli: Asekkhaṁ dhammaṁ paṭicca nevasekkhanāsekkho dhammo uppajjati naārammaṇapaccayā—asekkhe khandhe paṭicca cittasamuṭṭhānaṁ rūpaṁ.


pli: Nevasekkhanāsekkhaṁ dhammaṁ paṭicca nevasekkhanāsekkho dhammo uppajjati naārammaṇapaccayā—nevasekkhanāsekkhe khandhe paṭicca cittasamuṭṭhānaṁ rūpaṁ …pe… paṭisandhikkhaṇe …pe… khandhe paṭicca vatthu …pe… ekaṁ mahābhūtaṁ …pe… asaññasattānaṁ …pe….


pli: Sekkhañca nevasekkhanāsekkhañca dhammaṁ paṭicca nevasekkhanāsekkho dhammo uppajjati naārammaṇapaccayā—sekkhe khandhe ca mahābhūte ca paṭicca cittasamuṭṭhānaṁ rūpaṁ.


pli: Asekkhañca nevasekkhanāsekkhañca dhammaṁ paṭicca nevasekkhanāsekkho dhammo uppajjati naārammaṇapaccayā—asekkhe khandhe ca mahābhūte ca paṭicca cittasamuṭṭhānaṁ rūpaṁ.


pli: Naadhipatyādi


pli: Sekkhaṁ dhammaṁ paṭicca sekkho dhammo uppajjati naadhipatipaccayā—sekkhe khandhe paṭicca sekkho adhipati.


pli: Asekkhaṁ dhammaṁ paṭicca asekkho dhammo uppajjati naadhipatipaccayā—asekkhe khandhe paṭicca asekkho adhipati.


pli: Nevasekkhanāsekkhaṁ dhammaṁ paṭicca nevasekkhanāsekkho dhammo uppajjati naadhipatipaccayā … (paripuṇṇaṁ, paṭisandhipi mahābhūtāpi sabbe) naanantarapaccayā … nasamanantarapaccayā … naaññamaññapaccayā … naupanissayapaccayā … napurejātapaccayā … satta (kusalattikasadisā) … napacchājātapaccayā …pe… naāsevanapaccayā. Vipākaṁ sekkhaṁ ekaṁ khandhaṁ paṭicca tayo khandhā …pe… dve khandhe …pe….


pli: Sekkhaṁ dhammaṁ paṭicca nevasekkhanāsekkho dhammo uppajjati naāsevanapaccayā— sekkhe khandhe paṭicca cittasamuṭṭhānaṁ rūpaṁ.


pli: Sekkhaṁ dhammaṁ paṭicca sekkho ca nevasekkhanāsekkho ca dhammā uppajjanti naāsevanapaccayā—vipākaṁ sekkhaṁ ekaṁ khandhaṁ paṭicca tayo khandhā cittasamuṭṭhānañca rūpaṁ …pe… dve khandhe …pe….


pli: Asekkhaṁ dhammaṁ paṭicca asekkho dhammo … tīṇi.


pli: Nevasekkhanāsekkhaṁ dhammaṁ paṭicca nevasekkhanāsekkho dhammo uppajjati naāsevanapaccayā … nevasekkhanāsekkhaṁ (ekaṁ, paripuṇṇaṁ, sekkhañca, nevasekkhanāsekkhañca, ghaṭanā paripuṇṇā, dvepi kātabbā. Nava) nakammapaccayā— sekkhe khandhe paṭicca sekkhā cetanā.


pli: Nevasekkhanāsekkhaṁ dhammaṁ paṭicca nevasekkhanāsekkho dhammo uppajjati nakammapaccayā—nevasekkhanāsekkhe khandhe paṭicca nevasekkhanāsekkhā cetanā; bāhiraṁ … āhārasamuṭṭhānaṁ … utusamuṭṭhānaṁ … ekaṁ mahābhūtaṁ …pe….


pli: Navipāka


pli: Sekkhaṁ dhammaṁ paṭicca sekkho dhammo uppajjati navipākapaccayā—sekkhaṁ ekaṁ khandhaṁ paṭicca tayo khandhā …pe….


pli: Sekkhaṁ dhammaṁ paṭicca nevasekkhanāsekkho dhammo uppajjati navipākapaccayā— sekkhe khandhe paṭicca cittasamuṭṭhānaṁ rūpaṁ.


pli: Sekkhaṁ dhammaṁ paṭicca sekkho ca nevasekkhanāsekkho ca dhammā uppajjanti navipākapaccayā—sekkhaṁ ekaṁ khandhaṁ paṭicca tayo khandhā cittasamuṭṭhānañca rūpaṁ …pe….


pli: Nevasekkhanāsekkhaṁ dhammaṁ paṭicca nevasekkhanāsekkho dhammo uppajjati navipākapaccayā. (Paripuṇṇaṁ, paṭisandhi natthi.)


pli: Sekkhañca nevasekkhanāsekkhañca dhammaṁ paṭicca nevasekkhanāsekkho dhammo uppajjati navipākapaccayā—sekkhe khandhe ca mahābhūte ca paṭicca cittasamuṭṭhānaṁ rūpaṁ.


pli: Naāhārādi


pli: Nevasekkhanāsekkhaṁ dhammaṁ paṭicca nevasekkhanāsekkho dhammo uppajjati naāhārapaccayā … naindriyapaccayā … najhānapaccayā … namaggapaccayā.


pli: Nasampayutta


pli: Sekkhaṁ dhammaṁ paṭicca nevasekkhanāsekkho dhammo uppajjati nasampayuttapaccayā …pe…. (Naārammaṇapaccayasadisaṁ.)


pli: Navippayuttādi


pli: Sekkhaṁ dhammaṁ paṭicca sekkho dhammo uppajjati navippayuttapaccayā. Arūpe sekkhaṁ ekaṁ khandhaṁ paṭicca tayo khandhā …pe….


pli: Asekkhaṁ dhammaṁ paṭicca asekkho dhammo uppajjati navippayuttapaccayā—arūpe asekkhaṁ ekaṁ khandhaṁ paṭicca tayo khandhā …pe….


pli: Nevasekkhanāsekkhaṁ dhammaṁ paṭicca nevasekkhanāsekkho dhammo uppajjati navippayuttapaccayā—arūpe nevasekkhanāsekkhaṁ ekaṁ khandhaṁ paṭicca tayo khandhā …pe… bāhiraṁ … āhārasamuṭṭhānaṁ … utusamuṭṭhānaṁ … asaññasattānaṁ …pe… nonatthipaccayā … novigatapaccayā.


pli: Saṅkhyāvāra


pli: Suddha


pli: Nahetuyā ekaṁ, naārammaṇe pañca, naadhipatiyā tīṇi, naanantare nasamanantare naaññamaññe naupanissaye pañca, napurejāte satta, napacchājāte nava, naāsevane nava, nakamme dve, navipāke pañca, naāhāre ekaṁ, naindriye ekaṁ, najhāne ekaṁ, namagge ekaṁ, nasampayutte pañca, navippayutte tīṇi, nonatthiyā pañca, novigate pañca. (Evaṁ gaṇetabbaṁ.)


pli: Paccanīyaṁ.


pli: 1.12.1.3. Paccayānulomapaccanīya


pli: Hetuduka


pli: Hetupaccayā naārammaṇe pañca, naadhipatiyā tīṇi, naanantare nasamanantare naaññamaññe naupanissaye pañca, napurejāte satta, napacchājāte naāsevane nava, nakamme dve, navipāke pañca, nasampayutte pañca, navippayutte tīṇi, nonatthiyā pañca, novigate pañca. (Evaṁ gaṇetabbaṁ.)


pli: Anulomapaccanīyaṁ.


pli: 1.12.1.4. Paccayapaccanīyānuloma


pli: Nahetuduka


pli: Nahetupaccayā ārammaṇe ekaṁ, anantare samanantare sahajāte aññamaññe nissaye upanissaye purejāte āsevane kamme vipāke āhāre indriye jhāne magge sampayutte vippayutte atthiyā natthiyā vigate avigate ekaṁ. (Evaṁ gaṇetabbaṁ.)


pli: Paccanīyānulomaṁ.


pli: Paṭiccavāro.


pli: 1.12.2. Sahajātavāra


pli: Sahajātavāro paṭiccavārasadiso.


pli: 1.12.3. Paccayavāra


pli: 1.12.3.1. Paccayānuloma


pli: Vibhaṅgavāra


pli: Hetu


pli: Sekkhaṁ dhammaṁ paccayā sekkho dhammo uppajjati hetupaccayā … tīṇi. (Paṭiccavārasadisaṁ.)


pli: Asekkhaṁ dhammaṁ paccayā asekkho dhammo uppajjati hetupaccayā … tīṇi. (Paṭiccavārasadisaṁ.)


pli: Nevasekkhanāsekkhaṁ dhammaṁ paccayā nevasekkhanāsekkho dhammo uppajjati hetupaccayā (paripuṇṇaṁ), mahābhūte paccayā cittasamuṭṭhānaṁ rūpaṁ kaṭattārūpaṁ upādārūpaṁ, vatthuṁ paccayā nevasekkhanāsekkhā khandhā.


pli: Nevasekkhanāsekkhaṁ dhammaṁ paccayā sekkho dhammo uppajjati hetupaccayā— vatthuṁ paccayā sekkhā khandhā.


pli: Nevasekkhanāsekkhaṁ dhammaṁ paccayā asekkho dhammo uppajjati hetupaccayā— vatthuṁ paccayā asekkhā khandhā.


pli: Nevasekkhanāsekkhaṁ dhammaṁ paccayā sekkho ca nevasekkhanāsekkho ca dhammā uppajjanti hetupaccayā—vatthuṁ paccayā sekkhā khandhā, mahābhūte paccayā cittasamuṭṭhānaṁ rūpaṁ.


pli: Nevasekkhanāsekkhaṁ dhammaṁ paccayā asekkho ca nevasekkhanāsekkho ca dhammā uppajjanti hetupaccayā—vatthuṁ paccayā asekkhā khandhā, mahābhūte paccayā cittasamuṭṭhānaṁ rūpaṁ.


pli: Sekkhañca nevasekkhanāsekkhañca dhammaṁ paccayā sekkho dhammo uppajjati hetupaccayā—sekkhaṁ ekaṁ khandhañca vatthuñca paccayā tayo khandhā …pe… dve khandhā.


pli: Sekkhañca nevasekkhanāsekkhañca dhammaṁ paccayā nevasekkhanāsekkho dhammo uppajjati hetupaccayā—sekkhe khandhe ca mahābhūte ca paccayā cittasamuṭṭhānaṁ rūpaṁ.


pli: Sekkhañca nevasekkhanāsekkhañca dhammaṁ paccayā sekkho ca nevasekkhanāsekkho ca dhammā uppajjanti hetupaccayā—sekkhaṁ ekaṁ khandhañca vatthuñca paccayā tayo khandhā …pe… dve khandhā. Sekkhe khandhe ca mahābhūte ca paccayā cittasamuṭṭhānaṁ rūpaṁ.


pli: Asekkhañca nevasekkhanāsekkhañca dhammaṁ paccayā … tīṇi. (Sekkhasadisā.)


pli: Ārammaṇa


pli: Sekkhaṁ dhammaṁ paccayā sekkho dhammo uppajjati ārammaṇapaccayā … ekaṁ.


pli: Asekkhaṁ dhammaṁ paccayā asekkho dhammo … ekaṁ.


pli: Nevasekkhanāsekkhaṁ dhammaṁ paccayā nevasekkhanāsekkho dhammo uppajjati ārammaṇapaccayā … ekaṁ, vatthuṁ paccayā nevasekkhanāsekkhā khandhā, cakkhāyatanaṁ paccayā cakkhuviññāṇaṁ …pe… kāyāyatanaṁ paccayā kāyaviññāṇaṁ, vatthuṁ paccayā nevasekkhanāsekkhā khandhā.


pli: Nevasekkhanāsekkhaṁ dhammaṁ paccayā sekkho dhammo uppajjati ārammaṇapaccayā— vatthuṁ paccayā sekkhā khandhā.


pli: Nevasekkhanāsekkhaṁ dhammaṁ paccayā asekkho dhammo uppajjati ārammaṇapaccayā— vatthuṁ paccayā asekkhā khandhā.


pli: Sekkhañca nevasekkhanāsekkhañca dhammaṁ paccayā sekkho dhammo uppajjati ārammaṇapaccayā—sekkhaṁ ekaṁ khandhañca vatthuñca paccayā tayo khandhā …pe… dve khandhā.


pli: Asekkhañca nevasekkhanāsekkhañca dhammaṁ paccayā asekkho dhammo uppajjati ārammaṇapaccayā—asekkhaṁ ekaṁ khandhañca vatthuñca paccayā tayo khandhā …pe… dve khandhā.


pli: Adhipatyādi


pli: Sekkhaṁ dhammaṁ paccayā sekkho dhammo uppajjati adhipatipaccayā … anantarapaccayā … samanantarapaccayā … sahajātapaccayā … aññamaññapaccaya … nissayapaccayā … upanissayapaccayā … purejātapaccayā … āsevanapaccayā—sekkhaṁ ekaṁ khandhaṁ paccayā tayo khandhā …pe…


pli: Nevasekkhanāsekkhaṁ dhammaṁ paccayā nevasekkhanāsekkho dhammo uppajjati āsevanapaccayā—nevasekkhanāsekkhaṁ ekaṁ khandhaṁ paccayā …pe… vatthuṁ paccayā nevasekkhanāsekkhā khandhā.


pli: Nevasekkhanāsekkhaṁ dhammaṁ paccayā sekkho dhammo uppajjati āsevanapaccayā— vatthuṁ paccayā sekkhā khandhā.


pli: Sekkhañca nevasekkhanāsekkhañca dhammaṁ paccayā sekkho dhammo uppajjati āsevanapaccayā—sekkhaṁ ekaṁ khandhañca vatthuñca paccayā tayo khandhā …pe… dve khandhā.


pli: Kammādi


pli: Sekkhaṁ dhammaṁ paccayā sekkho dhammo uppajjati kammapaccayā … vipākapaccayā— vipākaṁ sekkhaṁ ekaṁ khandhaṁ …pe… āhārapaccayā … indriyapaccayā … jhānapaccayā … maggapaccayā … sampayuttapaccayā … vippayuttapaccayā … atthipaccayā … natthipaccayā … vigatapaccayā … avigatapaccayā.


pli: Saṅkhyāvāra


pli: Suddha


pli: Hetuyā sattarasa, ārammaṇe satta, adhipatiyā sattarasa, anantare satta, samanantare satta, sahajāte sattarasa, aññamaññe satta, nissaye sattarasa, upanissaye satta, purejāte satta, āsevane cattāri, kamme sattarasa, vipāke sattarasa, āhāre sattarasa, indriye jhāne magge sattarasa, sampayutte satta, vippayutte sattarasa, atthiyā sattarasa, natthiyā satta, vigate satta, avigate sattarasa. (Evaṁ gaṇetabbaṁ.)


pli: Anulomaṁ.


pli: 1.12.3.2. Paccayapaccanīya


pli: Vibhaṅgavāra


pli: Nevasekkhanāsekkhaṁ dhammaṁ paccayā nevasekkhanāsekkho dhammo uppajjati nahetupaccayā—ahetukaṁ nevasekkhanāsekkhaṁ ekaṁ khandhaṁ paccayā tayo khandhā cittasamuṭṭhānañca rūpaṁ …pe… dve khandhā. Ahetukapaṭisandhikkhaṇe …pe… khandhe paccayā vatthu, vatthuṁ paccayā khandhā, ekaṁ mahābhūtaṁ paccayā …pe… bāhiraṁ … āhārasamuṭṭhānaṁ … utusamuṭṭhānaṁ … asaññasattānaṁ …pe… cakkhāyatanaṁ paccayā cakkhuviññāṇaṁ …pe… kāyāyatanaṁ paccayā kāyaviññāṇaṁ, vatthuṁ paccayā ahetukā nevasekkhanāsekkhā khandhā, vicikicchāsahagate uddhaccasahagate khandhe ca vatthuñca paccayā vicikicchāsahagato uddhaccasahagato moho.


pli: Naārammaṇādi


pli: Sekkhaṁ dhammaṁ paccayā nevasekkhanāsekkho dhammo uppajjati naārammaṇapaccayā …pe….


pli: Sekkhaṁ dhammaṁ paccayā sekkho dhammo uppajjati naadhipatipaccayā—sekkhe khandhe paccayā sekkho adhipati.


pli: Asekkhaṁ dhammaṁ paccayā asekkho dhammo uppajjati naadhipatipaccayā—asekkhe khandhe paccayā asekkho adhipati.


pli: Nevasekkhanāsekkhaṁ dhammaṁ paccayā nevasekkhanāsekkho dhammo uppajjati naadhipatipaccayā (paripuṇṇaṁ) asaññasattānaṁ …pe… cakkhāyatanaṁ …pe… vatthuṁ paccayā nevasekkhanāsekkhā khandhā.


pli: Nevasekkhanāsekkhaṁ dhammaṁ paccayā sekkho dhammo uppajjati naadhipatipaccayā— vatthuṁ paccayā sekkho adhipati.


pli: Nevasekkhanāsekkhaṁ dhammaṁ paccayā asekkho dhammo uppajjati naadhipatipaccayā—vatthuṁ paccayā asekkho adhipati.


pli: Sekkhañca nevasekkhanāsekkhañca dhammaṁ paccayā sekkho dhammo uppajjati naadhipatipaccayā—sekkhe khandhe ca vatthuñca paccayā sekkho adhipati.


pli: Asekkhañca nevasekkhanāsekkhañca dhammaṁ paccayā asekkho dhammo uppajjati naadhipatipaccayā—asekkhe khandhe ca vatthuñca paccayā asekkho adhipati.


pli: Naanantarādi


pli: Sekkhaṁ dhammaṁ paccayā nevasekkhanāsekkho dhammo uppajjati naanantarapaccayā … nasamanantarapaccayā … naaññamaññapaccayā … naupanissayapaccayā … napurejātapaccayā … napacchājātapaccayā (satta) … naāsevanapaccayā … nakammapaccayā—sekkhe khandhe paccayā sekkhā cetanā.


pli: Nevasekkhanāsekkhaṁ dhammaṁ paccayā nevasekkhanāsekkho dhammo uppajjati nakammapaccayā—nevasekkhanāsekkhe khandhe paccayā nevasekkhanāsekkhā cetanā. bāhiraṁ … āhārasamuṭṭhānaṁ … utusamuṭṭhānaṁ …pe… vatthuṁ paccayā nevasekkhanāsekkhā cetanā.


pli: Nevasekkhanāsekkhaṁ dhammaṁ paccayā sekkho dhammo uppajjati nakammapaccayā— vatthuṁ paccayā sekkhā cetanā.


pli: Sekkhañca nevasekkhanāsekkhañca dhammaṁ paccayā sekkho dhammo uppajjati nakammapaccayā—sekkhe khandhe ca vatthuñca paccayā sekkhā cetanā.


pli: Navipāka


pli: Sekkhaṁ dhammaṁ paccayā sekkho dhammo uppajjati navipākapaccayā. (Sekkhamūlake tīṇi.)


pli: Nevasekkhanāsekkhaṁ dhammaṁ paccayā nevasekkhanāsekkho dhammo uppajjati navipākapaccayā. (Nevasekkhanāsekkhamūlake tīṇi.)


pli: Sekkhañca nevasekkhanāsekkhañca dhammaṁ paccayā sekkho dhammo uppajjati navipākapaccayā. (Sekkhaghaṭanesu tīṇi.)


pli: Naāhārādi


pli: Nevasekkhanāsekkhaṁ dhammaṁ paccayā nevasekkhanāsekkho dhammo uppajjati naāhārapaccayā … naindriyapaccayā … najhānapaccayā … namaggapaccayā … nasampayuttapaccayā … navippayuttapaccayā … nonatthipaccayā … novigatapaccayā …pe….


pli: Saṅkhyāvāra


pli: Suddha


pli: Nahetuyā ekaṁ, naārammaṇe pañca, naadhipatiyā satta, naanantare pañca, nasamanantare pañca, naaññamaññe pañca, naupanissaye pañca, napurejāte satta, napacchājāte sattarasa, naāsevane sattarasa, nakamme cattāri, navipāke nava, naāhāre ekaṁ, naindriye ekaṁ, najhāne ekaṁ, namagge ekaṁ, nasampayutte pañca, navippayutte tīṇi, nonatthiyā pañca, novigate pañca. (Evaṁ gaṇetabbaṁ.)


pli: Paccanīyaṁ.


pli: 1.12.3.3. Paccayānulomapaccanīya


pli: Hetuduka


pli: Hetupaccayā naārammaṇe pañca, naadhipatiyā satta, naanantare nasamanantare naaññamaññe naupanissaye pañca, napurejāte satta, napacchājāte sattarasa, naāsevane sattarasa, nakamme cattāri, navipāke nava, nasampayutte pañca, navippayutte tīṇi, nonatthiyā pañca, novigate pañca. (Evaṁ gaṇetabbaṁ.)


pli: Anulomapaccanīyaṁ.


pli: 1.12.3.4. Paccayapaccanīyānuloma


pli: Nahetupaccayā ārammaṇe ekaṁ, anantare samanantare sahajāte aññamaññe ekaṁ …pe… avigate ekaṁ. (Evaṁ gaṇetabbaṁ.)


pli: Paccanīyānulomaṁ.


pli: Paccayavāro.


pli: 1.12.4. Nissayavāra


pli: Nissayavāro paccayavārasadiso.


pli: 1.12.5. Saṁsaṭṭhavāra


pli: 1.12.5.1. Paccayānuloma


pli: Vibhaṅgavāra


pli: Hetu


pli: Sekkhaṁ dhammaṁ saṁsaṭṭho sekkho dhammo uppajjati hetupaccayā—sekkhaṁ ekaṁ khandhaṁ saṁsaṭṭhā tayo khandhā …pe… dve khandhe …pe….


pli: Asekkhaṁ dhammaṁ saṁsaṭṭho asekkho dhammo uppajjati hetupaccayā—asekkhaṁ ekaṁ khandhaṁ saṁsaṭṭhā tayo khandhā …pe… dve khandhe …pe….


pli: Nevasekkhanāsekkhaṁ dhammaṁ saṁsaṭṭho nevasekkhanāsekkho dhammo uppajjati hetupaccayā—nevasekkhanāsekkhaṁ ekaṁ khandhaṁ saṁsaṭṭhā tayo khandhā …pe… dve khandhe …pe… paṭisandhikkhaṇe …pe….


pli: Ārammaṇādi


pli: Sekkhaṁ dhammaṁ saṁsaṭṭho sekkho dhammo uppajjati ārammaṇapaccayā … adhipatipaccayā …pe… purejātapaccayā … āsevanapaccayā (dve kātabbā) …pe… avigatapaccayā.


pli: Saṅkhyāvāra


pli: Suddha


pli: Hetuyā tīṇi, ārammaṇe tīṇi, adhipatiyā tīṇi, anantare samanantare sahajāte aññamaññe nissaye upanissaye purejāte tīṇi, āsevane dve, kamme tīṇi …pe… avigate tīṇi. (Evaṁ gaṇetabbaṁ.)


pli: Anulomaṁ.


pli: 1.12.5.2. Paccayapaccanīya


pli: Nevasekkhanāsekkhaṁ dhammaṁ saṁsaṭṭho nevasekkhanāsekkho dhammo uppajjati nahetupaccayā—ahetukaṁ nevasekkhanāsekkhaṁ ekaṁ khandhaṁ saṁsaṭṭhā tayo khandhā …pe… dve khandhe …pe… ahetukapaṭisandhikkhaṇe …pe… vicikicchāsahagate uddhaccasahagate khandhe saṁsaṭṭho vicikicchāsahagato uddhaccasahagato moho.


pli: Naadhipati


pli: Sekkhaṁ dhammaṁ saṁsaṭṭho sekkho dhammo uppajjati naadhipatipaccayā—sekkhe khandhe saṁsaṭṭho sekkho adhipati.


pli: Asekkhaṁ dhammaṁ saṁsaṭṭho asekkho dhammo uppajjati naadhipatipaccayā—asekkhe khandhe saṁsaṭṭho asekkho adhipati.


pli: Nevasekkhanāsekkhaṁ dhammaṁ saṁsaṭṭho nevasekkhanāsekkho dhammo uppajjati naadhipatipaccayā. (Paripuṇṇaṁ, ekaṁ.)


pli: Napurejātādi


pli: Sekkhaṁ dhammaṁ saṁsaṭṭho sekkho dhammo uppajjati napurejātapaccayā … napacchājātapaccayā … naāsevanapaccayā … nakammapaccayā (dve kātabbā) … navipākapaccayā (dve kātabbā) … najhānapaccayā … namaggapaccayā … navippayuttapaccayā …pe….


pli: Nahetuyā ekaṁ, naadhipatiyā tīṇi, napurejāte tīṇi, napacchājāte tīṇi, naāsevane tīṇi, nakamme dve, navipāke dve, najhāne ekaṁ, namagge ekaṁ, navippayutte tīṇi. (Evaṁ gaṇetabbaṁ.)


pli: Paccanīyaṁ.


pli: 1.12.5.3. Paccayānulomapaccanīya


pli: Hetupaccayā naadhipatiyā tīṇi, napurejāte tīṇi, napacchājāte naāsevane tīṇi, nakamme dve, navipāke dve, navippayutte tīṇi. (Evaṁ gaṇetabbaṁ.)


pli: Anulomapaccanīyaṁ.


pli: 1.12.5.4. Paccayapaccanīyānuloma


pli: Nahetupaccayā ārammaṇe ekaṁ, anantare samanantare sahajāte aññamaññe nissaye upanissaye purejāte āsevane kamme vipāke āhāre indriye jhāne magge sampayutte vippayutte atthiyā natthiyā vigate avigate ekaṁ. (Evaṁ gaṇetabbaṁ.)


pli: Paccanīyānulomaṁ.


pli: Saṁsaṭṭhavāro.


pli: 1.12.6. Sampayuttavāra


pli: Sampayuttavāro saṁsaṭṭhavārasadiso.


pli: 1.12.7. Pañhāvāra


pli: 1.12.7.1. Paccayānuloma


pli: Vibhaṅgavāra


pli: Hetu


pli: Sekkho dhammo sekkhassa dhammassa hetupaccayena paccayo—sekkhā hetū sampayuttakānaṁ khandhānaṁ hetupaccayena paccayo.


pli: Sekkho dhammo nevasekkhanāsekkhassa dhammassa hetupaccayena paccayo—sekkhā hetū cittasamuṭṭhānānaṁ rūpānaṁ hetupaccayena paccayo.


pli: Sekkho dhammo sekkhassa ca nevasekkhanāsekkhassa ca dhammassa hetupaccayena paccayo—sekkhā hetū sampayuttakānaṁ khandhānaṁ cittasamuṭṭhānānañca rūpānaṁ hetupaccayena paccayo.


pli: Asekkho dhammo asekkhassa dhammassa. (Tīṇi.)


pli: Nevasekkhanāsekkho dhammo nevasekkhanāsekkhassa dhammassa hetupaccayena paccayo—nevasekkhanāsekkhā hetū sampayuttakānaṁ khandhānaṁ cittasamuṭṭhānānañca rūpānaṁ hetupaccayena paccayo. Paṭisandhikkhaṇe …pe….


pli: Ārammaṇa


pli: Sekkho dhammo nevasekkhanāsekkhassa dhammassa ārammaṇapaccayena paccayo—ariyā maggā vuṭṭhahitvā maggaṁ paccavekkhanti, sekkhaṁ phalaṁ paccavekkhanti, cetopariyañāṇena sekkhacittasamaṅgissa cittaṁ jānanti, sekkhā khandhā cetopariyañāṇassa, pubbenivāsānussatiñāṇassa, anāgataṁsañāṇassa, āvajjanāya ārammaṇapaccayena paccayo.


pli: Asekkho dhammo nevasekkhanāsekkhassa dhammassa ārammaṇapaccayena paccayo— arahā asekkhaṁ phalaṁ paccavekkhati, cetopariyañāṇena asekkhacittasamaṅgissa cittaṁ jānāti, asekkhā khandhā cetopariyañāṇassa, pubbenivāsānussatiñāṇassa, anāgataṁsañāṇassa, āvajjanāya ārammaṇapaccayena paccayo.


pli: Nevasekkhanāsekkho dhammo nevasekkhanāsekkhassa dhammassa ārammaṇapaccayena paccayo—dānaṁ datvā sīlaṁ samādiyitvā uposathakammaṁ katvā taṁ paccavekkhati, pubbe suciṇṇāni …pe… jhānā vuṭṭhahitvā jhānaṁ paccavekkhati, ariyā nibbānaṁ paccavekkhanti. Nibbānaṁ gotrabhussa, vodānassa, āvajjanāya ārammaṇapaccayena paccayo. Ariyā pahīne kilese paccavekkhanti vikkhambhite kilese paccavekkhanti, pubbe samudāciṇṇe kilese jānanti, cakkhuṁ aniccato dukkhato anattato vipassanti, assādenti abhinandanti, taṁ ārabbha rāgo uppajjati …pe… domanassaṁ uppajjati, sotaṁ …pe… vatthuṁ nevasekkhanāsekkhe khandhe aniccato dukkhato anattato vipassanti, assādenti …pe… domanassaṁ uppajjati, dibbena cakkhunā rūpaṁ passati, dibbāya sotadhātuyā saddaṁ suṇāti, cetopariyañāṇena nevasekkhanāsekkhacittasamaṅgissa cittaṁ jānāti, ākāsānañcāyatanaṁ viññāṇañcāyatanassa …pe… ākiñcaññāyatanaṁ nevasaññānāsaññāyatanassa ārammaṇapaccayena paccayo. Rūpāyatanaṁ cakkhuviññāṇassa …pe… phoṭṭhabbāyatanaṁ kāyaviññāṇassa …pe… nevasekkhanāsekkhā khandhā iddhividhañāṇassa, cetopariyañāṇassa, pubbenivāsānussatiñāṇassa, yathākammūpagañāṇassa, anāgataṁsañāṇassa, āvajjanāya ārammaṇapaccayena paccayo.


pli: Nevasekkhanāsekkho dhammo sekkhassa dhammassa ārammaṇapaccayena paccayo— nibbānaṁ maggassa, sekkhassa phalassa ārammaṇapaccayena paccayo.


pli: Nevasekkhanāsekkho dhammo asekkhassa dhammassa ārammaṇapaccayena paccayo— nibbānaṁ asekkhassa phalassa ārammaṇapaccayena paccayo.


pli: Adhipati


pli: Sekkho dhammo sekkhassa dhammassa adhipatipaccayena paccayo. <b>Sahajātādhipati</b>—sekkhādhipati sampayuttakānaṁ khandhānaṁ adhipatipaccayena paccayo.


pli: Sekkho dhammo nevasekkhanāsekkhassa dhammassa adhipatipaccayena paccayo— ārammaṇādhipati, sahajātādhipati. Ārammaṇādhipati—ariyā maggā vuṭṭhahitvā maggaṁ garuṁ katvā paccavekkhanti, sekkhaṁ phalaṁ garuṁ katvā paccavekkhanti. Sahajātādhipati—sekkhādhipati cittasamuṭṭhānānaṁ rūpānaṁ adhipatipaccayena paccayo.


pli: Sekkho dhammo sekkhassa ca nevasekkhanāsekkhassa ca dhammassa adhipatipaccayena paccayo. <b>Sahajātādhipati</b>—sekkhādhipati sampayuttakānaṁ khandhānaṁ cittasamuṭṭhānānañca rūpānaṁ adhipatipaccayena paccayo.


pli: Asekkho dhammo asekkhassa dhammassa adhipatipaccayena paccayo. <b>Sahajātādhipati</b>—asekkhādhipati sampayuttakānaṁ khandhānaṁ adhipatipaccayena paccayo.


pli: Asekkho dhammo nevasekkhanāsekkhassa dhammassa adhipatipaccayena paccayo— ārammaṇādhipati, sahajātādhipati. Ārammaṇādhipati—arahā asekkhaṁ phalaṁ garuṁ katvā paccavekkhati. Sahajātādhipati—asekkhādhipati cittasamuṭṭhānānaṁ rūpānaṁ adhipatipaccayena paccayo.


pli: Asekkho dhammo asekkhassa ca nevasekkhanāsekkhassa ca dhammassa adhipatipaccayena paccayo. <b>Sahajātādhipati</b>—asekkhādhipati sampayuttakānaṁ khandhānaṁ cittasamuṭṭhānānañca rūpānaṁ adhipatipaccayena paccayo.


pli: Nevasekkhanāsekkho dhammo nevasekkhanāsekkhassa dhammassa adhipatipaccayena paccayo—ārammaṇādhipati, sahajātādhipati. Ārammaṇādhipati—dānaṁ datvā sīlaṁ samādiyitvā uposathakammaṁ katvā taṁ garuṁ katvā paccavekkhati, pubbe suciṇṇāni garuṁ katvā paccavekkhati, jhānā vuṭṭhahitvā jhānaṁ garuṁ katvā paccavekkhati, ariyā nibbānaṁ garuṁ katvā paccavekkhanti, nibbānaṁ gotrabhussa, vodānassa adhipatipaccayena paccayo. Cakkhuṁ garuṁ katvā assādeti abhinandati, taṁ garuṁ katvā rāgo uppajjati, diṭṭhi uppajjati. Sotaṁ …pe… vatthuṁ nevasekkhanāsekkhe khandhe garuṁ katvā assādeti abhinandati, taṁ garuṁ katvā rāgo uppajjati, diṭṭhi uppajjati. Sahajātādhipati—nevasekkhanāsekkhādhipati sampayuttakānaṁ khandhānaṁ cittasamuṭṭhānānañca rūpānaṁ adhipatipaccayena paccayo.


pli: Nevasekkhanāsekkho dhammo sekkhassa dhammassa adhipatipaccayena paccayo. <b>Ārammaṇādhipati</b>—nibbānaṁ maggassa, sekkhassa phalassa adhipatipaccayena paccayo.


pli: Nevasekkhanāsekkho dhammo asekkhassa dhammassa adhipatipaccayena paccayo. <b>Ārammaṇādhipati</b>—nibbānaṁ asekkhassa phalassa adhipatipaccayena paccayo.


pli: Anantara


pli: Sekkho dhammo sekkhassa dhammassa anantarapaccayena paccayo—purimā purimā sekkhā khandhā pacchimānaṁ pacchimānaṁ sekkhānaṁ khandhānaṁ anantarapaccayena paccayo. Maggo sekkhassa phalassa … sekkhaṁ phalaṁ sekkhassa phalassa anantarapaccayena paccayo.


pli: Sekkho dhammo asekkhassa dhammassa anantarapaccayena paccayo—maggo asekkhassa phalassa anantarapaccayena paccayo.


pli: Sekkho dhammo nevasekkhanāsekkhassa dhammassa anantarapaccayena paccayo— sekkhaṁ phalaṁ vuṭṭhānassa anantarapaccayena paccayo.


pli: Asekkho dhammo asekkhassa dhammassa anantarapaccayena paccayo—purimā purimā asekkhā khandhā pacchimānaṁ pacchimānaṁ asekkhānaṁ khandhānaṁ anantarapaccayena paccayo. Asekkhaṁ phalaṁ asekkhassa phalassa anantarapaccayena paccayo.


pli: Asekkho dhammo nevasekkhanāsekkhassa dhammassa anantarapaccayena paccayo— asekkhaṁ phalaṁ vuṭṭhānassa anantarapaccayena paccayo.


pli: Nevasekkhanāsekkho dhammo nevasekkhanāsekkhassa dhammassa anantarapaccayena paccayo—purimā purimā nevasekkhanāsekkhā khandhā pacchimānaṁ pacchimānaṁ nevasekkhanāsekkhānaṁ khandhānaṁ …pe… anulomaṁ gotrabhussa … anulomaṁ vodānassa … āvajjanā nevasekkhanāsekkhānaṁ khandhānaṁ anantarapaccayena paccayo.


pli: Nevasekkhanāsekkho dhammo sekkhassa dhammassa anantarapaccayena paccayo— gotrabhu maggassa … vodānaṁ maggassa … anulomaṁ sekkhāya phalasamāpattiyā … nirodhā vuṭṭhahantassa nevasaññānāsaññāyatanakusalaṁ sekkhāya phalasamāpattiyā anantarapaccayena paccayo.


pli: Nevasekkhanāsekkho dhammo asekkhassa dhammassa anantarapaccayena paccayo— anulomaṁ asekkhāya phalasamāpattiyā … nirodhā vuṭṭhahantassa nevasaññānāsaññāyatanakiriyaṁ asekkhāya phalasamāpattiyā anantarapaccayena paccayo.


pli: Samanantara


pli: Sekkho dhammo sekkhassa dhammassa samanantarapaccayena paccayo …pe…. (Anantarasadisaṁ, aṭṭha pañhā.)


pli: Sahajātādi


pli: Sekkho dhammo sekkhassa dhammassa sahajātapaccayena paccayo …pe… (paṭiccavāre sahajātasadisaṁ, nava pañhā) aññamaññapaccayena paccayo. (Paṭiccavāre aññamaññasadisaṁ, tīṇi. Nissayapaccaye kusalattike nissayapaccayasadisaṁ, terasa pañhā.)


pli: Upanissaya


pli: Sekkho dhammo sekkhassa dhammassa upanissayapaccayena paccayo— anantarūpanissayo, pakatūpanissayo …pe…. <b>Pakatūpanissayo</b>—paṭhamo maggo dutiyassa maggassa upanissayapaccayena paccayo. Dutiyo maggo tatiyassa maggassa upanissayapaccayena paccayo. Tatiyo maggo catutthassa maggassa upanissayapaccayena paccayo. Maggo sekkhāya phalasamāpattiyā upanissayapaccayena paccayo.


pli: Sekkho dhammo asekkhassa dhammassa upanissayapaccayena paccayo— anantarūpanissayo, pakatūpanissayo …pe…. <b>Pakatūpanissayo</b>—maggo asekkhāya phalasamāpattiyā upanissayapaccayena paccayo.


pli: Sekkho dhammo nevasekkhanāsekkhassa dhammassa upanissayapaccayena paccayo— ārammaṇūpanissayo, anantarūpanissayo, pakatūpanissayo …pe…. <b>Pakatūpanissayo</b>—ariyā maggaṁ upanissāya anuppannaṁ kusalasamāpattiṁ uppādenti, uppannaṁ samāpajjanti, saṅkhāre aniccato …pe… vipassanti, maggo ariyānaṁ atthappaṭisambhidāya …pe… paṭibhānappaṭisambhidāya … ṭhānāṭhānakosallassa upanissayapaccayena paccayo. Sekkhā phalasamāpatti kāyikassa sukhassa upanissayapaccayena paccayo.


pli: Asekkho dhammo asekkhassa dhammassa upanissayapaccayena paccayo. <b>Anantarūpanissayo</b>—purimā purimā asekkhā khandhā pacchimānaṁ pacchimānaṁ asekkhānaṁ khandhānaṁ …pe… asekkhaṁ phalaṁ asekkhassa phalassa upanissayapaccayena paccayo.


pli: Asekkho dhammo nevasekkhanāsekkhassa dhammassa upanissayapaccayena paccayo— ārammaṇūpanissayo, anantarūpanissayo, pakatūpanissayo …pe…. <b>Pakatūpanissayo</b>—asekkhā phalasamāpatti kāyikassa sukhassa upanissayapaccayena paccayo.


pli: Nevasekkhanāsekkho dhammo nevasekkhanāsekkhassa dhammassa upanissayapaccayena paccayo—ārammaṇūpanissayo, anantarūpanissayo, pakatūpanissayo …pe…. <b>Pakatūpanissayo</b>—nevasekkhanāsekkhaṁ saddhaṁ upanissāya dānaṁ deti. Sīlaṁ …pe… uposathakammaṁ …pe… jhānaṁ …pe… vipassanaṁ …pe… abhiññaṁ …pe… samāpattiṁ uppādeti, mānaṁ jappeti, diṭṭhiṁ gaṇhāti. Nevasekkhanāsekkhaṁ sīlaṁ …pe… paññaṁ … rāgaṁ …pe… patthanaṁ … kāyikaṁ sukhaṁ …pe… utuṁ … bhojanaṁ … senāsanaṁ upanissāya dānaṁ deti, sīlaṁ …pe… samāpattiṁ uppādeti, pāṇaṁ hanati …pe… saṅghaṁ bhindati. Nevasekkhanāsekkhā saddhā …pe… paññā, rāgo …pe… patthanā, kāyikaṁ sukhaṁ …pe… senāsanaṁ nevasekkhanāsekkhāya saddhāya …pe… paññāya, rāgassa …pe… patthanāya, kāyikassa sukhassa, kāyikassa dukkhassa upanissayapaccayena paccayo. Paṭhamassa jhānassa parikammaṁ paṭhamassa jhānassa upanissayapaccayena paccayo …pe… nevasaññānāsaññāyatanassa parikammaṁ nevasaññānāsaññāyatanassa …pe… paṭhamaṁ jhānaṁ dutiyassa jhānassa upanissayapaccayena paccayo …pe… ākiñcaññāyatanaṁ nevasaññānāsaññāyatanassa upanissayapaccayena paccayo.


pli: Nevasekkhanāsekkho dhammo sekkhassa dhammassa upanissayapaccayena paccayo— ārammaṇūpanissayo, anantarūpanissayo, pakatūpanissayo …pe…. <b>Pakatūpanissayo</b>—paṭhamassa maggassa parikammaṁ paṭhamassa maggassa upanissayapaccayena paccayo …pe… catutthassa maggassa parikammaṁ catutthassa maggassa upanissayapaccayena paccayo.


pli: Nevasekkhanāsekkho dhammo asekkhassa dhammassa upanissayapaccayena paccayo— ārammaṇūpanissayo, anantarūpanissayo, pakatūpanissayo …pe…. <b>Pakatūpanissayo</b>—kāyikaṁ sukhaṁ … kāyikaṁ dukkhaṁ … utuṁ … bhojanaṁ … senāsanaṁ asekkhāya phalasamāpattiyā upanissayapaccayena paccayo.


pli: Purejāta


pli: Nevasekkhanāsekkho dhammo nevasekkhanāsekkhassa dhammassa purejātapaccayena paccayo—ārammaṇapurejātaṁ, vatthupurejātaṁ. Ārammaṇapurejātaṁ—cakkhuṁ aniccato …pe… vipassati, assādeti abhinandati; taṁ ārabbha rāgo uppajjati …pe… domanassaṁ uppajjati. Sotaṁ …pe… vatthuṁ aniccato dukkhato anattato vipassati …pe… domanassaṁ uppajjati, dibbena cakkhunā rūpaṁ passati, dibbāya sotadhātuyā saddaṁ suṇāti, rūpāyatanaṁ cakkhuviññāṇassa …pe… phoṭṭhabbāyatanaṁ kāyaviññāṇassa purejātapaccayena paccayo. Vatthupurejātaṁ—cakkhāyatanaṁ cakkhuviññāṇassa …pe… kāyāyatanaṁ kāyaviññāṇassa, vatthu nevasekkhanāsekkhānaṁ khandhānaṁ purejātapaccayena paccayo.


pli: Nevasekkhanāsekkho dhammo sekkhassa dhammassa purejātapaccayena paccayo. <b>Vatthupurejātaṁ</b>—vatthu sekkhānaṁ khandhānaṁ purejātapaccayena paccayo.


pli: Nevasekkhanāsekkho dhammo asekkhassa dhammassa purejātapaccayena paccayo. <b>Vatthupurejātaṁ</b>—vatthu asekkhānaṁ khandhānaṁ purejātapaccayena paccayo.


pli: Pacchājāta


pli: Sekkho dhammo nevasekkhanāsekkhassa dhammassa pacchājātapaccayena paccayo— pacchājātā sekkhā khandhā purejātassa imassa kāyassa pacchājātapaccayena paccayo.


pli: Asekkho dhammo nevasekkhanāsekkhassa dhammassa pacchājātapaccayena paccayo— pacchājātā asekkhā khandhā purejātassa imassa kāyassa pacchājātapaccayena paccayo.


pli: Nevasekkhanāsekkho dhammo nevasekkhanāsekkhassa dhammassa pacchājātapaccayena paccayo—pacchājātā nevasekkhanāsekkhā khandhā purejātassa imassa kāyassa pacchājātapaccayena paccayo.


pli: Āsevana


pli: Nevasekkhanāsekkho dhammo nevasekkhanāsekkhassa dhammassa āsevanapaccayena paccayo—purimā purimā nevasekkhanāsekkhā khandhā pacchimānaṁ pacchimānaṁ nevasekkhanāsekkhānaṁ khandhānaṁ āsevanapaccayena paccayo. Anulomaṁ gotrabhussa … anulomaṁ vodānassa āsevanapaccayena paccayo.


pli: Nevasekkhanāsekkho dhammo sekkhassa dhammassa āsevanapaccayena paccayo— gotrabhu maggassa … vodānaṁ maggassa āsevanapaccayena paccayo.


pli: Kamma


pli: Sekkho dhammo sekkhassa dhammassa kammapaccayena paccayo—sahajātā, nānākkhaṇikā. Sahajātā—sekkhā cetanā sampayuttakānaṁ khandhānaṁ kammapaccayena paccayo. Nānākkhaṇikā—sekkhā cetanā vipākānaṁ sekkhānaṁ khandhānaṁ kammapaccayena paccayo.


pli: Sekkho dhammo asekkhassa dhammassa kammapaccayena paccayo. <b>Nānākkhaṇikā</b>—sekkhā cetanā asekkhānaṁ khandhānaṁ kammapaccayena paccayo.


pli: Sekkho dhammo nevasekkhanāsekkhassa dhammassa kammapaccayena paccayo. <b>Sahajātā</b>—sekkhā cetanā cittasamuṭṭhānānaṁ rūpānaṁ kammapaccayena paccayo.


pli: Sekkho dhammo sekkhassa ca nevasekkhanāsekkhassa ca dhammassa kammapaccayena paccayo—sekkhā cetanā sampayuttakānaṁ khandhānaṁ cittasamuṭṭhānānañca rūpānaṁ kammapaccayena paccayo.


pli: Asekkho dhammo asekkhassa dhammassa kammapaccayena paccayo—asekkhā cetanā sampayuttakānaṁ khandhānaṁ kammapaccayena paccayo.


pli: Asekkho dhammo nevasekkhanāsekkhassa dhammassa kammapaccayena paccayo—asekkhā cetanā cittasamuṭṭhānānaṁ rūpānaṁ kammapaccayena paccayo.


pli: Asekkho dhammo asekkhassa ca nevasekkhanāsekkhassa ca dhammassa kammapaccayena paccayo—asekkhā cetanā sampayuttakānaṁ khandhānaṁ cittasamuṭṭhānānañca rūpānaṁ kammapaccayena paccayo.


pli: Nevasekkhanāsekkho dhammo nevasekkhanāsekkhassa dhammassa kammapaccayena paccayo—sahajātā, nānākkhaṇikā. Sahajātā—nevasekkhanāsekkhā cetanā sampayuttakānaṁ khandhānaṁ cittasamuṭṭhānānañca rūpānaṁ kammapaccayena paccayo. Paṭisandhikkhaṇe …pe…. Nānākkhaṇikā—nevasekkhanāsekkhā cetanā vipākānaṁ nevasekkhanāsekkhānaṁ khandhānaṁ kaṭattā ca rūpānaṁ kammapaccayena paccayo.


pli: Vipāka


pli: Sekkho dhammo sekkhassa dhammassa vipākapaccayena paccayo—vipāko sekkho eko khandho tiṇṇannaṁ khandhānaṁ …pe…. (Sekkhamūlake tīṇi.)


pli: Asekkho dhammo asekkhassa dhammassa vipākapaccayena paccayo—asekkho eko khandho tiṇṇannaṁ khandhānaṁ …pe…. (Asekkhamūlake tīṇi.)


pli: Nevasekkhanāsekkho dhammo nevasekkhanāsekkhassa dhammassa vipākapaccayena paccayo—vipāko nevasekkhanāsekkho eko khandho tiṇṇannaṁ khandhānaṁ …pe… paṭisandhikkhaṇe …pe… khandhā vatthussa vipākapaccayena paccayo.


pli: Āhārādi


pli: Sekkho dhammo sekkhassa dhammassa āhārapaccayena paccayo … indriyapaccayena paccayo … jhānapaccayena paccayo … maggapaccayena paccayo … sampayuttapaccayena paccayo …pe….


pli: Vippayutta


pli: Sekkho dhammo nevasekkhanāsekkhassa dhammassa vippayuttapaccayena paccayo— sahajātaṁ, pacchājātaṁ. Sahajātā—sekkhā khandhā cittasamuṭṭhānānaṁ rūpānaṁ vippayuttapaccayena paccayo. Pacchājātā—sekkhā khandhā purejātassa imassa kāyassa vippayuttapaccayena paccayo.


pli: Asekkho dhammo nevasekkhanāsekkhassa dhammassa vippayuttapaccayena paccayo— sahajātaṁ, pacchājātaṁ. (Sekkhasadisaṁ.)


pli: Nevasekkhanāsekkho dhammo nevasekkhanāsekkhassa dhammassa vippayuttapaccayena paccayo—sahajātaṁ, purejātaṁ, pacchājātaṁ. Sahajātā—nevasekkhanāsekkhā khandhā cittasamuṭṭhānānaṁ rūpānaṁ vippayuttapaccayena paccayo. Paṭisandhikkhaṇe nevasekkhanāsekkhā khandhā kaṭattārūpānaṁ vippayuttapaccayena paccayo. Khandhā vatthussa vippayuttapaccayena paccayo. Vatthu khandhānaṁ vippayuttapaccayena paccayo. Purejātaṁ—cakkhāyatanaṁ cakkhuviññāṇassa …pe… kāyāyatanaṁ kāyaviññāṇassa, vatthu nevasekkhanāsekkhānaṁ khandhānaṁ vippayuttapaccayena paccayo. Pacchājātā—nevasekkhanāsekkhā khandhā purejātassa imassa kāyassa vippayuttapaccayena paccayo.


pli: Nevasekkhanāsekkho dhammo sekkhassa dhammassa vippayuttapaccayena paccayo. <b>Purejātaṁ</b>—vatthu sekkhānaṁ khandhānaṁ vippayuttapaccayena paccayo.


pli: Nevasekkhanāsekkho dhammo asekkhassa dhammassa vippayuttapaccayena paccayo. <b>Purejātaṁ</b>—vatthu asekkhānaṁ khandhānaṁ vippayuttapaccayena paccayo.


pli: Atthi


pli: Sekkho dhammo sekkhassa dhammassa atthipaccayena paccayo—sekkho eko khandho tiṇṇannaṁ khandhānaṁ …pe….


pli: Sekkho dhammo nevasekkhanāsekkhassa dhammassa atthipaccayena paccayo— sahajātaṁ, pacchājātaṁ. Sahajātā—sekkhā khandhā cittasamuṭṭhānānaṁ rūpānaṁ atthipaccayena paccayo. Pacchājātā—sekkhā khandhā purejātassa imassa kāyassa atthipaccayena paccayo.


pli: Sekkho dhammo sekkhassa ca nevasekkhanāsekkhassa ca dhammassa atthipaccayena paccayo—sekkho eko khandho tiṇṇannaṁ khandhānaṁ cittasamuṭṭhānānañca rūpānaṁ atthipaccayena paccayo …pe… dve khandhā …pe….


pli: Asekkho dhammo asekkhassa dhammassa atthipaccayena paccayo …pe… tīṇi. (Sekkhasadisaṁ.)


pli: Nevasekkhanāsekkho dhammo nevasekkhanāsekkhassa dhammassa atthipaccayena paccayo—sahajātaṁ, purejātaṁ, pacchājātaṁ, āhāraṁ, indriyaṁ. Sahajāto—nevasekkhanāsekkho eko khandho tiṇṇannaṁ khandhānaṁ cittasamuṭṭhānānañca rūpānaṁ atthipaccayena paccayo …pe… dve khandhā …pe… paṭisandhikkhaṇe …pe… khandhā vatthussa atthipaccayena paccayo. Vatthu khandhānaṁ atthipaccayena paccayo, ekaṁ mahābhūtaṁ …pe… bāhiraṁ …pe… asaññasattānaṁ …pe…. Purejātaṁ—cakkhuṁ aniccato dukkhato anattato vipassati; assādeti abhinandati; taṁ ārabbha rāgo uppajjati …pe… domanassaṁ uppajjati. Sotaṁ …pe… vatthuṁ aniccato …pe… vipassati, dibbena cakkhunā rūpaṁ passati, dibbāya sotadhātuyā saddaṁ suṇāti, rūpāyatanaṁ cakkhuviññāṇassa …pe… phoṭṭhabbāyatanaṁ kāyaviññāṇassa …pe… cakkhāyatanaṁ cakkhuviññāṇassa …pe… kāyāyatanaṁ kāyaviññāṇassa … vatthu nevasekkhanāsekkhānaṁ khandhānaṁ atthipaccayena paccayo. Pacchājātā—nevasekkhanāsekkhā khandhā purejātassa imassa kāyassa atthipaccayena paccayo. Kabaḷīkāro āhāro—imassa kāyassa atthipaccayena paccayo. Rūpajīvitindriyaṁ—kaṭattārūpānaṁ atthipaccayena paccayo.


pli: Nevasekkhanāsekkho dhammo sekkhassa dhammassa atthipaccayena paccayo. <b>Purejātaṁ</b>—vatthu sekkhānaṁ khandhānaṁ atthipaccayena paccayo.


pli: Nevasekkhanāsekkho dhammo asekkhassa dhammassa atthipaccayena paccayo. <b>Purejātaṁ</b>—vatthu asekkhānaṁ khandhānaṁ atthipaccayena paccayo.


pli: Sekkho ca nevasekkhanāsekkho ca dhammā sekkhassa dhammassa atthipaccayena paccayo—sahajātaṁ, purejātaṁ. <b>Sahajāto</b>—sekkho eko khandho ca vatthu ca tiṇṇannaṁ khandhānaṁ atthipaccayena paccayo …pe… dve khandhā …pe….


pli: Sekkho ca nevasekkhanāsekkho ca dhammā nevasekkhanāsekkhassa dhammassa atthipaccayena paccayo—sahajātaṁ, pacchājātaṁ, āhāraṁ, indriyaṁ. Sahajātā—sekkhā khandhā ca mahābhūtā ca cittasamuṭṭhānānaṁ rūpānaṁ atthipaccayena paccayo. Pacchājātā—sekkhā khandhā ca kabaḷīkāro āhāro ca imassa kāyassa atthipaccayena paccayo. Pacchājātā—sekkhā khandhā ca rūpajīvitindriyañca kaṭattārūpānaṁ atthipaccayena paccayo.


pli: Asekkho ca nevasekkhanāsekkho ca dhammā asekkhassa dhammassa atthipaccayena paccayo …pe…. (Dve pañhā kātabbā, sekkhasadisā.)


pli: Saṅkhyāvāra


pli: Suddha


pli: Hetuyā satta, ārammaṇe pañca, adhipatiyā nava, anantare aṭṭha, samanantare aṭṭha, sahajāte nava, aññamaññe tīṇi, nissaye terasa, upanissaye aṭṭha, purejāte tīṇi, pacchājāte tīṇi, āsevane dve, kamme aṭṭha, vipāke āhāre indriye jhāne magge satta, sampayutte tīṇi, vippayutte pañca, atthiyā terasa, natthiyā aṭṭha, vigate aṭṭha, avigate terasa. (Evaṁ gaṇetabbaṁ.)


pli: Anulomaṁ.


pli: Paccanīyuddhāra


pli: Sekkho dhammo sekkhassa dhammassa sahajātapaccayena paccayo … upanissayapaccayena paccayo.


pli: Sekkho dhammo asekkhassa dhammassa upanissayapaccayena paccayo.


pli: Sekkho dhammo nevasekkhanāsekkhassa dhammassa ārammaṇapaccayena paccayo … sahajātapaccayena paccayo … upanissayapaccayena paccayo … pacchājātapaccayena paccayo.


pli: Sekkho dhammo sekkhassa ca nevasekkhanāsekkhassa ca dhammassa sahajātapaccayena paccayo.


pli: Asekkho dhammo asekkhassa dhammassa sahajātapaccayena paccayo … upanissayapaccayena paccayo.


pli: Asekkho dhammo nevasekkhanāsekkhassa dhammassa ārammaṇapaccayena paccayo … sahajātapaccayena paccayo … upanissayapaccayena paccayo … pacchājātapaccayena paccayo.


pli: Asekkho dhammo asekkhassa ca nevasekkhanāsekkhassa ca dhammassa sahajātapaccayena paccayo.


pli: Nevasekkhanāsekkho dhammo nevasekkhanāsekkhassa dhammassa ārammaṇapaccayena paccayo … sahajātapaccayena paccayo … upanissayapaccayena paccayo … purejātapaccayena paccayo … pacchājātapaccayena paccayo … kammapaccayena paccayo … āhārapaccayena paccayo … indriyapaccayena paccayo.


pli: Nevasekkhanāsekkho dhammo sekkhassa dhammassa upanissayapaccayena paccayo … purejātapaccayena paccayo.


pli: Nevasekkhanāsekkho dhammo asekkhassa dhammassa upanissayapaccayena paccayo … purejātapaccayena paccayo.


pli: Sekkho ca nevasekkhanāsekkho ca dhammā sekkhassa dhammassa sahajātaṁ, purejātaṁ.


pli: Sekkho ca nevasekkhanāsekkho ca dhammā nevasekkhanāsekkhassa dhammassa sahajātaṁ, pacchājātaṁ, āhāraṁ, indriyaṁ.


pli: Asekkho ca nevasekkhanāsekkho ca dhammā asekkhassa dhammassa sahajātaṁ, purejātaṁ.


pli: Asekkho ca nevasekkhanāsekkho ca dhammā nevasekkhanāsekkhassa dhammassa sahajātaṁ, pacchājātaṁ, āhāraṁ, indriyaṁ.


pli: 1.12.7.2. Paccayapaccanīya


pli: Saṅkhyāvāra


pli: Suddha


pli: Nahetuyā cuddasa, naārammaṇe naadhipatiyā naanantare nasamanantare cuddasa, nasahajāte dasa, naaññamaññe dasa, nanissaye dasa, naupanissaye terasa, napurejāte dvādasa, napacchājāte cuddasa, naāsevane nakamme cuddasa, navipāke dvādasa, naāhāre naindriye najhāne namagge cuddasa, nasampayutte dasa, navippayutte aṭṭha, noatthiyā aṭṭha, nonatthiyā cuddasa, novigate cuddasa, noavigate aṭṭha. (Evaṁ gaṇetabbaṁ.)


pli: Paccanīyaṁ.


pli: 1.12.7.3. Paccayānulomapaccanīya


pli: Hetuduka


pli: Hetupaccayā naārammaṇe satta, naadhipatiyā satta, naanantare satta, nasamanantare satta, naaññamaññe tīṇi, naupanissaye napurejāte napacchājāte naāsevane nakamme satta, navipāke cattāri, naāhāre naindriye najhāne namagge satta, nasampayutte tīṇi, navippayutte tīṇi, nonatthiyā satta, novigate satta. (Evaṁ gaṇetabbaṁ.)


pli: Anulomapaccanīyaṁ.


pli: 1.12.7.4. Paccayapaccanīyānuloma


pli: Nahetuduka


pli: Nahetupaccayā ārammaṇe pañca, adhipatiyā nava, anantare aṭṭha, samanantare aṭṭha, sahajāte nava, aññamaññe tīṇi, nissaye terasa, upanissaye aṭṭha, purejāte tīṇi, pacchājāte tīṇi, āsevane dve, kamme aṭṭha, vipāke āhāre indriye jhāne magge satta, sampayutte tīṇi, vippayutte pañca, atthiyā terasa, natthiyā aṭṭha, vigate aṭṭha, avigate terasa. (Evaṁ gaṇetabbaṁ.)


pli: Paccanīyānulomaṁ.


pli: Pañhāvāro.


pli: Sekkhattikaṁ niṭṭhitaṁ.


pli: Paṭṭhānapakaraṇa


pli: Dhammānuloma (1), Tikapaṭṭhānapāḷi (1)


pli: 1.13. Parittattika


pli: Vibhaṅgavāra


pli: Hetu


pli: Parittaṁ dhammaṁ paṭicca paritto dhammo uppajjati hetupaccayā—parittaṁ ekaṁ khandhaṁ paṭicca tayo khandhā cittasamuṭṭhānañca rūpaṁ …pe… dve khandhe …pe… paṭisandhikkhaṇe parittaṁ ekaṁ khandhaṁ paṭicca tayo khandhā kaṭattā ca rūpaṁ …pe… dve khandhe …pe… khandhe paṭicca vatthu, vatthuṁ paṭicca khandhā, ekaṁ mahābhūtaṁ paṭicca tayo mahābhūtā …pe… dve mahābhūte paṭicca cittasamuṭṭhānaṁ rūpaṁ …pe….


pli: Parittaṁ dhammaṁ paṭicca mahaggato dhammo uppajjati hetupaccayā— paṭisandhikkhaṇe vatthuṁ paṭicca mahaggatā khandhā.


pli: Parittaṁ dhammaṁ paṭicca paritto ca mahaggato ca dhammā uppajjanti hetupaccayā—paṭisandhikkhaṇe vatthuṁ paṭicca mahaggatā khandhā, mahābhūte paṭicca kaṭattārūpaṁ.


pli: Mahaggataṁ dhammaṁ paṭicca mahaggato dhammo uppajjati hetupaccayā—mahaggataṁ ekaṁ khandhaṁ paṭicca tayo khandhā …pe… dve khandhe …pe… paṭisandhikkhaṇe …pe….


pli: Mahaggataṁ dhammaṁ paṭicca paritto dhammo uppajjati hetupaccayā—mahaggate khandhe paṭicca cittasamuṭṭhānaṁ rūpaṁ. Paṭisandhikkhaṇe mahaggate khandhe paṭicca kaṭattārūpaṁ.


pli: Mahaggataṁ dhammaṁ paṭicca paritto ca mahaggato ca dhammā uppajjanti hetupaccayā—mahaggataṁ ekaṁ khandhaṁ paṭicca tayo khandhā cittasamuṭṭhānañca rūpaṁ …pe… paṭisandhikkhaṇe mahaggataṁ ekaṁ khandhaṁ paṭicca tayo khandhā kaṭattā ca rūpaṁ …pe… dve khandhe …pe….


pli: Appamāṇaṁ dhammaṁ paṭicca appamāṇo dhammo uppajjati hetupaccayā—appamāṇaṁ ekaṁ khandhaṁ paṭicca tayo khandhā …pe… dve khandhe …pe….


pli: Appamāṇaṁ dhammaṁ paṭicca paritto dhammo uppajjati hetupaccayā—appamāṇe khandhe paṭicca cittasamuṭṭhānaṁ rūpaṁ.


pli: Appamāṇaṁ dhammaṁ paṭicca paritto ca appamāṇo ca dhammā uppajjanti hetupaccayā—appamāṇaṁ ekaṁ khandhaṁ paṭicca tayo khandhā cittasamuṭṭhānañca rūpaṁ …pe… dve khandhe …pe….


pli: Parittañca appamāṇañca dhammaṁ paṭicca paritto dhammo uppajjati hetupaccayā— appamāṇe khandhe ca mahābhūte ca paṭicca cittasamuṭṭhānaṁ rūpaṁ.


pli: Parittañca mahaggatañca dhammaṁ paṭicca paritto dhammo uppajjati hetupaccayā— mahaggate khandhe ca mahābhūte ca paṭicca cittasamuṭṭhānaṁ rūpaṁ. Paṭisandhikkhaṇe …pe….


pli: Parittañca mahaggatañca dhammaṁ paṭicca mahaggato dhammo uppajjati hetupaccayā—paṭisandhikkhaṇe mahaggataṁ ekaṁ khandhañca vatthuñca paṭicca tayo khandhā …pe… dve khandhe …pe….


pli: Parittañca mahaggatañca dhammaṁ paṭicca paritto ca mahaggato ca dhammā uppajjanti hetupaccayā—paṭisandhikkhaṇe mahaggataṁ ekaṁ khandhañca vatthuñca paṭicca tayo khandhā …pe… dve khandhe …pe… mahaggate khandhe ca mahābhūte ca paṭicca kaṭattārūpaṁ.


pli: Ārammaṇa


pli: Parittaṁ dhammaṁ paṭicca paritto dhammo uppajjati ārammaṇapaccayā—parittaṁ ekaṁ khandhaṁ paṭicca tayo khandhā …pe… dve khandhe …pe… paṭisandhikkhaṇe …pe… vatthuṁ paṭicca khandhā.


pli: Parittaṁ dhammaṁ paṭicca mahaggato dhammo uppajjati ārammaṇapaccayā— paṭisandhikkhaṇe vatthuṁ paṭicca mahaggatā khandhā.


pli: Mahaggataṁ dhammaṁ paṭicca mahaggato dhammo uppajjati ārammaṇapaccayā— mahaggataṁ ekaṁ khandhaṁ paṭicca tayo khandhā …pe… dve khandhe …pe… paṭisandhikkhaṇe …pe….


pli: Appamāṇaṁ dhammaṁ paṭicca appamāṇo dhammo uppajjati ārammaṇapaccayā—appamāṇaṁ ekaṁ khandhaṁ paṭicca tayo khandhā …pe… dve khandhe …pe….


pli: Parittañca mahaggatañca dhammaṁ paṭicca mahaggato dhammo uppajjati ārammaṇapaccayā—paṭisandhikkhaṇe mahaggataṁ ekaṁ khandhañca vatthuñca paṭicca tayo khandhā …pe… dve khandhe …pe….


pli: Adhipati


pli: Parittaṁ dhammaṁ paṭicca paritto dhammo uppajjati adhipatipaccayā—parittaṁ ekaṁ khandhaṁ paṭicca tayo khandhā cittasamuṭṭhānañca rūpaṁ, dve khandhe …pe… ekaṁ mahābhūtaṁ paṭicca tayo mahābhūtā …pe… mahābhūte paṭicca cittasamuṭṭhānaṁ rūpaṁ upādārūpaṁ.


pli: Mahaggataṁ dhammaṁ paṭicca mahaggato dhammo uppajjati adhipatipaccayā— mahaggataṁ ekaṁ khandhaṁ paṭicca tayo khandhā …pe… dve khandhe …pe….


pli: Mahaggataṁ dhammaṁ paṭicca paritto dhammo uppajjati adhipatipaccayā—mahaggate khandhe paṭicca cittasamuṭṭhānaṁ rūpaṁ.


pli: Mahaggataṁ dhammaṁ paṭicca paritto ca mahaggato ca dhammā uppajjanti adhipatipaccayā—mahaggataṁ ekaṁ khandhaṁ paṭicca tayo khandhā cittasamuṭṭhānañca rūpaṁ …pe… dve khandhe …pe….


pli: Appamāṇaṁ dhammaṁ paṭicca appamāṇo dhammo uppajjati adhipatipaccayā—appamāṇaṁ ekaṁ khandhaṁ paṭicca tayo khandhā …pe… dve khandhe …pe….


pli: Appamāṇaṁ dhammaṁ paṭicca paritto dhammo uppajjati adhipatipaccayā—appamāṇe khandhe paṭicca cittasamuṭṭhānaṁ rūpaṁ.


pli: Appamāṇaṁ dhammaṁ paṭicca paritto ca appamāṇo ca dhammā uppajjanti adhipatipaccayā—appamāṇaṁ ekaṁ khandhaṁ paṭicca tayo khandhā cittasamuṭṭhānañca rūpaṁ …pe… dve khandhe …pe….


pli: Parittañca appamāṇañca dhammaṁ paṭicca paritto dhammo uppajjati adhipatipaccayā—appamāṇe khandhe ca mahābhūte ca paṭicca cittasamuṭṭhānaṁ rūpaṁ.


pli: Parittañca mahaggatañca dhammaṁ paṭicca paritto dhammo uppajjati adhipatipaccayā—mahaggate khandhe ca mahābhūte ca paṭicca cittasamuṭṭhānaṁ rūpaṁ.


pli: Anantarādi


pli: Parittaṁ dhammaṁ paṭicca paritto dhammo uppajjati anantarapaccayā … samanantarapaccayā … sahajātapaccayā (sabbepi mahābhūtā kātabbā) … aññamaññapaccayā … nissayapaccayā … upanissayapaccayā … purejātapaccayā (tisso pañhā kātabbā) … āsevanapaccayā (tisso pañhā kātabbā) … kammapaccayā … vipākapaccayā (terasa pañhā) … āhārapaccayā … indriyapaccayā … jhānapaccayā … maggapaccayā, … sampayuttapaccayā … vippayuttapaccayā … atthipaccayā … natthipaccayā … vigatapaccayā … avigatapaccayā.


pli: Saṅkhyāvāra


pli: Suddha


pli: Hetuyā terasa, ārammaṇe pañca, adhipatiyā nava, anantare pañca, samanantare pañca, sahajāte terasa, aññamaññe satta, nissaye terasa, upanissaye pañca, purejāte tīṇi, āsevane tīṇi, kamme terasa, vipāke terasa, āhāre indriye jhāne magge terasa, sampayutte pañca, vippayutte terasa, atthiyā terasa, natthiyā pañca, vigate pañca, avigate terasa.


pli: Anulomaṁ.


pli: 1.13.1.2. Paccayapaccanīya


pli: Vibhaṅgavāra


pli: Nahetu


pli: Parittaṁ dhammaṁ paṭicca paritto dhammo uppajjati nahetupaccayā—ahetukaṁ parittaṁ ekaṁ khandhaṁ paṭicca tayo khandhā cittasamuṭṭhānañca rūpaṁ …pe… dve khandhe …pe… ahetukapaṭisandhikkhaṇe …pe… khandhe paṭicca vatthu, vatthuṁ paṭicca khandhā; ekaṁ mahābhūtaṁ …pe… bāhiraṁ … āhārasamuṭṭhānaṁ … utusamuṭṭhānaṁ … asaññasattānaṁ ekaṁ mahābhūtaṁ …pe… vicikicchāsahagate uddhaccasahagate khandhe paṭicca vicikicchāsahagato uddhaccasahagato moho.


pli: Naārammaṇa


pli: Parittaṁ dhammaṁ paṭicca paritto dhammo uppajjati naārammaṇapaccayā—paritte khandhe paṭicca cittasamuṭṭhānaṁ rūpaṁ. Paṭisandhikkhaṇe paritte khandhe paṭicca kaṭattārūpaṁ, khandhe paṭicca vatthu …pe… ekaṁ mahābhūtaṁ …pe… bāhiraṁ … āhārasamuṭṭhānaṁ … utusamuṭṭhānaṁ … asaññasattānaṁ ekaṁ mahābhūtaṁ …pe….


pli: Mahaggataṁ dhammaṁ paṭicca paritto dhammo uppajjati naārammaṇapaccayā— mahaggate khandhe paṭicca cittasamuṭṭhānaṁ rūpaṁ. Paṭisandhikkhaṇe mahaggate khandhe paṭicca kaṭattārūpaṁ.


pli: Appamāṇaṁ dhammaṁ paṭicca paritto dhammo uppajjati naārammaṇapaccayā—appamāṇe khandhe paṭicca cittasamuṭṭhānaṁ rūpaṁ.


pli: Parittañca appamāṇañca dhammaṁ paṭicca paritto dhammo uppajjati naārammaṇapaccayā—appamāṇe khandhe ca mahābhūte ca paṭicca cittasamuṭṭhānaṁ rūpaṁ.


pli: Parittañca mahaggatañca dhammaṁ paṭicca paritto dhammo uppajjati naārammaṇapaccayā—mahaggate khandhe ca mahābhūte ca paṭicca cittasamuṭṭhānaṁ rūpaṁ. Paṭisandhikkhaṇe mahaggate khandhe ca mahābhūte ca paṭicca kaṭattārūpaṁ.


pli: Naadhipati


pli: Parittaṁ dhammaṁ paṭicca paritto dhammo uppajjati naadhipatipaccayā—parittaṁ ekaṁ khandhaṁ paṭicca tayo khandhā …pe… paṭisandhikkhaṇe …pe… khandhe paṭicca vatthu, vatthuṁ paṭicca khandhā; ekaṁ mahābhūtaṁ …pe… asaññasattānaṁ …pe….


pli: Parittaṁ dhammaṁ paṭicca mahaggato dhammo uppajjati naadhipatipaccayā— paṭisandhikkhaṇe vatthuṁ paṭicca mahaggatā khandhā.


pli: Parittaṁ dhammaṁ paṭicca paritto ca mahaggato ca dhammā uppajjanti naadhipatipaccayā—paṭisandhikkhaṇe vatthuṁ paṭicca mahaggatā khandhā, mahābhūte paṭicca kaṭattārūpaṁ.


pli: Mahaggataṁ dhammaṁ paṭicca mahaggato dhammo uppajjati naadhipatipaccayā— mahaggate khandhe paṭicca mahaggatādhipati, vipākaṁ mahaggataṁ ekaṁ khandhaṁ paṭicca …pe… paṭisandhikkhaṇe …pe….


pli: Mahaggataṁ dhammaṁ paṭicca paritto dhammo uppajjati naadhipatipaccayā—vipāke mahaggate khandhe paṭicca cittasamuṭṭhānaṁ rūpaṁ. Paṭisandhikkhaṇe mahaggate khandhe paṭicca kaṭattārūpaṁ.


pli: Mahaggataṁ dhammaṁ paṭicca paritto ca mahaggato ca dhammā uppajjanti naadhipatipaccayā—vipākaṁ mahaggataṁ ekaṁ khandhaṁ paṭicca tayo khandhā cittasamuṭṭhānañca rūpaṁ …pe… dve khandhe …pe… paṭisandhikkhaṇe …pe….


pli: Appamāṇaṁ dhammaṁ paṭicca appamāṇo dhammo uppajjati naadhipatipaccayā— appamāṇe khandhe paṭicca appamāṇādhipati.


pli: Parittañca mahaggatañca dhammaṁ paṭicca paritto dhammo uppajjati naadhipatipaccayā—vipāke mahaggate khandhe ca mahābhūte ca paṭicca cittasamuṭṭhānaṁ rūpaṁ. Paṭisandhikkhaṇe mahaggate khandhe ca mahābhūte ca paṭicca kaṭattārūpaṁ.


pli: Parittañca mahaggatañca dhammaṁ paṭicca mahaggato dhammo uppajjati naadhipatipaccayā—paṭisandhikkhaṇe mahaggataṁ ekaṁ khandhañca vatthuñca paṭicca tayo khandhā …pe… dve khandhe …pe….


pli: Parittañca mahaggatañca dhammaṁ paṭicca paritto ca mahaggato ca dhammā uppajjanti naadhipatipaccayā—paṭisandhikkhaṇe mahaggataṁ ekaṁ khandhañca vatthuñca paṭicca tayo khandhā …pe… dve khandhe …pe… mahaggate khandhe ca mahābhūte ca paṭicca kaṭattārūpaṁ.


pli: Naanantarādi


pli: Parittaṁ dhammaṁ paṭicca paritto dhammo uppajjati naanantarapaccayā … nasamanantarapaccayā … naaññamaññapaccayā … naupanissayapaccayā.


pli: Napurejāta


pli: Parittaṁ dhammaṁ paṭicca paritto dhammo uppajjati napurejātapaccayā—arūpe parittaṁ ekaṁ khandhaṁ paṭicca tayo khandhā …pe… dve khandhe …pe… paritte khandhe paṭicca cittasamuṭṭhānaṁ rūpaṁ. Paṭisandhikkhaṇe parittaṁ ekaṁ khandhaṁ paṭicca tayo khandhā kaṭattā ca rūpaṁ …pe… dve khandhe …pe…. (Sabbe mahābhūtā vitthāretabbā, arūpe parittamūlake tisso pañhā.)


pli: Mahaggataṁ dhammaṁ paṭicca mahaggato dhammo uppajjati napurejātapaccayā— mahaggataṁ ekaṁ khandhaṁ …pe… paṭisandhikkhaṇe …pe….


pli: Mahaggataṁ dhammaṁ paṭicca paritto dhammo uppajjati napurejātapaccayā— mahaggate khandhe paṭicca cittasamuṭṭhānaṁ rūpaṁ. Paṭisandhikkhaṇe mahaggate khandhe paṭicca kaṭattārūpaṁ.


pli: Mahaggataṁ dhammaṁ paṭicca paritto ca mahaggato ca dhammā uppajjanti napurejātapaccayā—paṭisandhikkhaṇe mahaggataṁ ekaṁ khandhaṁ paṭicca tayo khandhā kaṭattā ca rūpaṁ …pe… dve khandhe …pe….


pli: Appamāṇaṁ dhammaṁ paṭicca appamāṇo dhammo uppajjati napurejātapaccayā—arūpe appamāṇaṁ ekaṁ khandhaṁ …pe….


pli: Appamāṇaṁ dhammaṁ paṭicca paritto dhammo uppajjati napurejātapaccayā—appamāṇe khandhe paṭicca cittasamuṭṭhānaṁ rūpaṁ.


pli: Parittañca appamāṇañca dhammaṁ paṭicca paritto dhammo uppajjati napurejātapaccayā—appamāṇe khandhe ca mahābhūte ca paṭicca cittasamuṭṭhānaṁ rūpaṁ.


pli: Parittañca mahaggatañca dhammaṁ paṭicca paritto dhammo uppajjati napurejātapaccayā—mahaggate khandhe ca mahābhūte ca paṭicca cittasamuṭṭhānaṁ rūpaṁ. Paṭisandhikkhaṇe …pe….


pli: Parittañca mahaggatañca dhammaṁ paṭicca mahaggato dhammo uppajjati napurejātapaccayā—paṭisandhikkhaṇe mahaggataṁ ekaṁ khandhañca vatthuñca paṭicca tayo khandhā …pe….


pli: Parittañca mahaggatañca dhammaṁ paṭicca paritto ca mahaggato ca dhammā uppajjanti napurejātapaccayā—paṭisandhikkhaṇe mahaggataṁ ekaṁ khandhañca vatthuñca paṭicca tayo khandhā …pe… dve khandhe …pe… mahaggate khandhe ca mahābhūte ca paṭicca kaṭattārūpaṁ.


pli: Napacchājātādi


pli: Parittaṁ dhammaṁ paṭicca paritto dhammo uppajjati napacchājātapaccayā … naāsevanapaccayā—parittaṁ ekaṁ khandhaṁ paṭicca tayo khandhā cittasamuṭṭhānañca rūpaṁ …pe… dve khandhe …pe… paṭisandhikkhaṇe …pe… khandhe paṭicca vatthu, vatthuṁ paṭicca khandhā; ekaṁ mahābhūtaṁ …pe… asaññasattānaṁ ekaṁ mahābhūtaṁ …pe….


pli: Parittaṁ dhammaṁ paṭicca mahaggato dhammo uppajjati naāsevanapaccayā— paṭisandhikkhaṇe vatthuṁ paṭicca mahaggatā khandhā.


pli: Parittaṁ dhammaṁ paṭicca paritto ca mahaggato ca dhammā uppajjanti naāsevanapaccayā—paṭisandhikkhaṇe vatthuṁ paṭicca mahaggatā khandhā, mahābhūte paṭicca kaṭattārūpaṁ.


pli: Mahaggataṁ dhammaṁ paṭicca mahaggato dhammo uppajjati naāsevanapaccayā— vipākaṁ mahaggataṁ ekaṁ khandhaṁ paṭicca tayo khandhā …pe… dve khandhe …pe… paṭisandhikkhaṇe mahaggataṁ ekaṁ khandhaṁ paṭicca tayo khandhā …pe….


pli: Mahaggataṁ dhammaṁ paṭicca paritto dhammo uppajjati naāsevanapaccayā— mahaggate khandhe paṭicca cittasamuṭṭhānaṁ rūpaṁ. Paṭisandhikkhaṇe …pe….


pli: Mahaggataṁ dhammaṁ paṭicca paritto ca mahaggato ca dhammā uppajjanti naāsevanapaccayā—vipākaṁ mahaggataṁ ekaṁ khandhaṁ paṭicca tayo khandhā cittasamuṭṭhānañca rūpaṁ …pe… dve khandhe …pe… paṭisandhikkhaṇe mahaggataṁ ekaṁ khandhaṁ …pe….


pli: Appamāṇaṁ dhammaṁ paṭicca appamāṇo dhammo uppajjati naāsevanapaccayā—vipākaṁ appamāṇaṁ ekaṁ khandhaṁ paṭicca tayo khandhā …pe… dve khandhe paṭicca dve khandhā.


pli: Appamāṇaṁ dhammaṁ paṭicca paritto dhammo uppajjati naāsevanapaccayā—appamāṇe khandhe paṭicca cittasamuṭṭhānaṁ rūpaṁ.


pli: Appamāṇaṁ dhammaṁ paṭicca paritto ca appamāṇo ca dhammā uppajjanti naāsevanapaccayā—vipākaṁ appamāṇaṁ ekaṁ khandhaṁ paṭicca tayo khandhā cittasamuṭṭhānañca rūpaṁ …pe….


pli: Parittañca appamāṇañca dhammaṁ paṭicca paritto dhammo uppajjati naāsevanapaccayā—appamāṇe khandhe ca mahābhūte ca paṭicca cittasamuṭṭhānaṁ rūpaṁ.


pli: Parittañca mahaggatañca dhammaṁ paṭicca paritto dhammo uppajjati naāsevanapaccayā—mahaggate khandhe ca mahābhūte ca paṭicca cittasamuṭṭhānaṁ rūpaṁ. Paṭisandhikkhaṇe mahaggate khandhe ca mahābhūte ca paṭicca kaṭattārūpaṁ.


pli: Parittañca mahaggatañca dhammaṁ paṭicca mahaggato dhammo uppajjati naāsevanapaccayā—paṭisandhikkhaṇe mahaggataṁ ekaṁ khandhañca vatthuñca paṭicca tayo khandhā …pe… dve khandhe …pe….


pli: Parittañca mahaggatañca dhammaṁ paṭicca paritto ca mahaggato ca dhammā uppajjanti naāsevanapaccayā—paṭisandhikkhaṇe mahaggataṁ ekaṁ khandhañca vatthuñca paṭicca tayo khandhā …pe… dve khandhe …pe… mahaggate khandhe ca mahābhūte ca paṭicca kaṭattārūpaṁ.


pli: Nakamma


pli: Parittaṁ dhammaṁ paṭicca paritto dhammo uppajjati nakammapaccayā—paritte khandhe paṭicca parittā cetanā. bāhiraṁ … āhārasamuṭṭhānaṁ … utusamuṭṭhānaṁ … ekaṁ mahābhūtaṁ …pe….


pli: Mahaggataṁ dhammaṁ paṭicca mahaggato dhammo uppajjati nakammapaccayā— mahaggate khandhe paṭicca mahaggatā cetanā.


pli: Appamāṇaṁ dhammaṁ paṭicca appamāṇo dhammo uppajjati nakammapaccayā—kusale appamāṇe khandhe paṭicca appamāṇā cetanā.


pli: Navipāka


pli: Parittaṁ dhammaṁ paṭicca paritto dhammo uppajjati navipākapaccayā—parittaṁ ekaṁ khandhaṁ paṭicca tayo khandhā cittasamuṭṭhānañca rūpaṁ …pe… dve khandhe …pe… ekaṁ mahābhūtaṁ paṭicca tayo mahābhūtā …pe… mahābhūte paṭicca cittasamuṭṭhānaṁ rūpaṁ upādārūpaṁ; bāhiraṁ … āhārasamuṭṭhānaṁ … utusamuṭṭhānaṁ … asaññasattānaṁ ekaṁ mahābhūtaṁ …pe….


pli: Mahaggataṁ dhammaṁ paṭicca mahaggato dhammo uppajjati navipākapaccayā— mahaggataṁ ekaṁ khandhaṁ paṭicca tayo khandhā …pe… dve khandhe …pe….


pli: Mahaggataṁ dhammaṁ paṭicca paritto dhammo uppajjati navipākapaccayā—mahaggate khandhe paṭicca cittasamuṭṭhānaṁ rūpaṁ.


pli: Mahaggataṁ dhammaṁ paṭicca paritto ca mahaggato ca dhammā uppajjanti navipākapaccayā—mahaggataṁ ekaṁ khandhaṁ paṭicca tayo khandhā cittasamuṭṭhānañca rūpaṁ …pe… dve khandhe …pe….


pli: Appamāṇaṁ dhammaṁ paṭicca appamāṇo dhammo uppajjati navipākapaccayā—kusalaṁ appamāṇaṁ ekaṁ khandhaṁ paṭicca tayo khandhā …pe….


pli: Appamāṇaṁ dhammaṁ paṭicca paritto dhammo uppajjati navipākapaccayā—kusale appamāṇe khandhe paṭicca cittasamuṭṭhānaṁ rūpaṁ.


pli: Appamāṇaṁ dhammaṁ paṭicca paritto ca appamāṇo ca dhammā uppajjanti navipākapaccayā—kusalaṁ appamāṇaṁ ekaṁ khandhaṁ paṭicca tayo khandhā cittasamuṭṭhānañca rūpaṁ …pe… dve khandhe …pe….


pli: Parittañca appamāṇañca dhammaṁ paṭicca paritto dhammo uppajjati navipākapaccayā—kusale appamāṇe khandhe ca mahābhūte ca paṭicca cittasamuṭṭhānaṁ rūpaṁ.


pli: Parittañca mahaggatañca dhammaṁ paṭicca paritto dhammo uppajjati navipākapaccayā—mahaggate khandhe ca mahābhūte ca paṭicca cittasamuṭṭhānaṁ rūpaṁ.


pli: Naāhārādi


pli: Parittaṁ dhammaṁ paṭicca paritto dhammo uppajjati naāhārapaccayā—bāhiraṁ … utusamuṭṭhānaṁ … asaññasattānaṁ (vitthāretabbaṁ) … naindriyapaccayā—bāhiraṁ … āhārasamuṭṭhānaṁ … utusamuṭṭhānaṁ … asaññasattānaṁ …pe… mahābhūte paṭicca rūpajīvitindriyaṁ, najhānapaccayā—pañcaviññāṇasahagataṁ ekaṁ khandhaṁ …pe… bāhiraṁ …pe… asaññasattānaṁ ekaṁ mahābhūtaṁ …pe… (sabbe mahābhūtā kātabbā), namaggapaccayā—ahetukaṁ parittaṁ ekaṁ khandhaṁ …pe… ahetukapaṭisandhikkhaṇe ekaṁ …pe… (sabbe mahābhūtā kātabbā) nasampayuttapaccayā … navippayuttapaccayā— arūpe parittaṁ ekaṁ khandhaṁ paṭicca tayo khandhā …pe… dve khandhe …pe… bāhiraṁ … āhārasamuṭṭhānaṁ … utusamuṭṭhānaṁ … asaññasattānaṁ …pe….


pli: Mahaggataṁ dhammaṁ paṭicca mahaggato dhammo uppajjati navippayuttapaccayā— arūpe mahaggataṁ ekaṁ khandhaṁ …pe….


pli: Appamāṇaṁ dhammaṁ paṭicca appamāṇo dhammo uppajjati navippayuttapaccayā—arūpe appamāṇaṁ ekaṁ khandhaṁ …pe… nonatthipaccayā … novigatapaccayā.


pli: Saṅkhyāvāra


pli: Suddha


pli: Nahetuyā ekaṁ, naārammaṇe pañca, naadhipatiyā dasa, naanantare pañca, nasamanantare pañca, naaññamaññe naupanissaye pañca, napurejāte dvādasa, napacchājāte terasa, naāsevane terasa, nakamme tīṇi, navipāke nava, naāhāre ekaṁ, naindriye najhāne namagge ekaṁ, nasampayutte pañca, navippayutte tīṇi, nonatthiyā pañca, novigate pañca. (Evaṁ gaṇetabbaṁ.)


pli: Paccanīyaṁ.


pli: 1.13.1.3. Paccayānulomapaccanīya


pli: Hetupaccayā naārammaṇe pañca, naadhipatiyā dasa, naanantare pañca, nasamanantare naaññamaññe naupanissaye pañca, napurejāte dvādasa, napacchājāte terasa, naāsevane terasa, nakamme tīṇi, navipāke nava, nasampayutte pañca, navippayutte tīṇi, nonatthiyā pañca, novigate pañca. (Evaṁ gaṇetabbaṁ.)


pli: Anulomapaccanīyaṁ.


pli: 1.13.1.4. Paccayapaccanīyānuloma


pli: Nahetupaccayā ārammaṇe ekaṁ, anantare ekaṁ …pe… vigate ekaṁ, avigate ekaṁ. (Evaṁ gaṇetabbaṁ.)


pli: Paccanīyānulomaṁ.


pli: Paṭiccavāro.


pli: 1.13.2. Sahajātavāra


pli: Sahajātavāropi paṭiccavārasadiso.


pli: 1.13.3. Paccayavāra


pli: 1.13.3.1. Paccayānuloma


pli: Vibhaṅgavāra


pli: Hetu


pli: Parittaṁ dhammaṁ paccayā paritto dhammo uppajjati hetupaccayā—parittaṁ ekaṁ khandhaṁ paccayā tayo khandhā cittasamuṭṭhānañca rūpaṁ …pe… dve khandhe …pe… paṭisandhikkhaṇe …pe… khandhe paccayā vatthu, vatthuṁ paccayā khandhā; ekaṁ mahābhūtaṁ paccayā …pe… upādārūpaṁ, vatthuṁ paccayā parittā khandhā.


pli: Parittaṁ dhammaṁ paccayā mahaggato dhammo uppajjati hetupaccayā—vatthuṁ paccayā mahaggatā khandhā. Paṭisandhikkhaṇe vatthuṁ paccayā mahaggatā khandhā.


pli: Parittaṁ dhammaṁ paccayā appamāṇo dhammo uppajjati hetupaccayā—vatthuṁ paccayā appamāṇā khandhā.


pli: Parittaṁ dhammaṁ paccayā paritto ca appamāṇo ca dhammā uppajjanti hetupaccayā— vatthuṁ paccayā appamāṇā khandhā, mahābhūte paccayā cittasamuṭṭhānaṁ rūpaṁ.


pli: Parittaṁ dhammaṁ paccayā paritto ca mahaggato ca dhammā uppajjanti hetupaccayā—vatthuṁ paccayā mahaggatā khandhā, mahābhūte paccayā cittasamuṭṭhānaṁ rūpaṁ. Paṭisandhikkhaṇe vatthuṁ paccayā mahaggatā khandhā.


pli: Mahaggataṁ dhammaṁ paccayā mahaggato dhammo uppajjati hetupaccayā—mahaggataṁ ekaṁ khandhaṁ paccayā tayo khandhā …pe… paṭisandhikkhaṇe mahaggataṁ ekaṁ khandhaṁ …pe….


pli: Mahaggataṁ dhammaṁ paccayā paritto dhammo uppajjati hetupaccayā—mahaggate khandhe paccayā cittasamuṭṭhānaṁ rūpaṁ. Paṭisandhikkhaṇe …pe….


pli: Mahaggataṁ dhammaṁ paccayā paritto ca mahaggato ca dhammā uppajjanti hetupaccayā—mahaggataṁ ekaṁ khandhaṁ paccayā tayo khandhā cittasamuṭṭhānañca rūpaṁ …pe… dve khandhe …pe… paṭisandhikkhaṇe mahaggataṁ ekaṁ khandhaṁ …pe….


pli: Appamāṇaṁ dhammaṁ paccayā appamāṇo dhammo uppajjati hetupaccayā—appamāṇe … tīṇi.


pli: Parittañca appamāṇañca dhammaṁ paccayā paritto dhammo uppajjati hetupaccayā— appamāṇe khandhe ca mahābhūte ca paccayā cittasamuṭṭhānaṁ rūpaṁ.


pli: Parittañca appamāṇañca dhammaṁ paccayā appamāṇo dhammo uppajjati hetupaccayā— appamāṇaṁ ekaṁ khandhañca vatthuñca paccayā tayo khandhā …pe….


pli: Parittañca appamāṇañca dhammaṁ paccayā paritto ca appamāṇo ca dhammā uppajjanti hetupaccayā—appamāṇaṁ ekaṁ khandhañca vatthuñca paccayā tayo khandhā …pe… dve khandhe …pe… appamāṇe khandhe ca mahābhūte ca paccayā cittasamuṭṭhānaṁ rūpaṁ.


pli: Parittañca mahaggatañca dhammaṁ paccayā paritto dhammo uppajjati hetupaccayā … tīṇi. (Paṭisandhikkhaṇe tīṇipi kātabbā.)


pli: Ārammaṇādi


pli: Parittaṁ dhammaṁ paccayā paritto dhammo uppajjati ārammaṇapaccayā—parittaṁ ekaṁ khandhaṁ paccayā tayo khandhā …pe… dve khandhe …pe… paṭisandhikkhaṇe …pe… vatthuṁ paccayā khandhā, cakkhāyatanaṁ paccayā cakkhuviññāṇaṁ …pe… kāyāyatanaṁ paccayā kāyaviññāṇaṁ, vatthuṁ paccayā parittā khandhā (avasesā cha pañhā hetupaccayasadisā satta kātabbā), adhipatipaccayā (paṭisandhi natthi, sattarasa pañhā paripuṇṇā), anantarapaccayā …pe… avigatapaccayā.


pli: Saṅkhyāvāra


pli: Suddha


pli: Hetuyā sattarasa, ārammaṇe satta, adhipatiyā sattarasa, anantare satta, samanantare satta, sahajāte sattarasa, aññamaññe nava, nissaye sattarasa, upanissaye satta, purejāte satta, āsevane satta, kamme sattarasa, vipāke sattarasa, āhāre sattarasa, indriye jhāne magge sattarasa, sampayutte satta, vippayutte sattarasa, atthiyā sattarasa, natthiyā satta, vigate satta, avigate sattarasa (evaṁ gaṇetabbaṁ)


pli: Anulomaṁ.


pli: 1.13.3.2. Paccayapaccanīya


pli: Vibhaṅgavāra


pli: Parittaṁ dhammaṁ paccayā paritto dhammo uppajjati nahetupaccayā—ahetukaṁ parittaṁ ekaṁ khandhaṁ paccayā tayo khandhā cittasamuṭṭhānañca rūpaṁ …pe… dve khandhe …pe… ahetukapaṭisandhikkhaṇe …pe… khandhe paccayā vatthu, vatthuṁ paccayā khandhā; ekaṁ mahābhūtaṁ …pe… asaññasattānaṁ …pe… cakkhāyatanaṁ paccayā cakkhuviññāṇaṁ …pe… kāyāyatanaṁ paccayā kāyaviññāṇaṁ, vatthuṁ paccayā ahetukā parittā khandhā, vicikicchāsahagate uddhaccasahagate khandhe ca vatthuñca paccayā vicikicchāsahagato uddhaccasahagato moho.


pli: Naārammaṇa


pli: Parittaṁ dhammaṁ paccayā paritto dhammo uppajjati naārammaṇapaccayā. (Paṭiccavārasadisaṁ. Pañca.)


pli: Naadhipati


pli: Parittaṁ dhammaṁ paccayā paritto dhammo uppajjati naadhipatipaccayā—parittaṁ ekaṁ khandhaṁ paccayā tayo khandhā cittasamuṭṭhānañca rūpaṁ …pe… dve khandhe …pe… paṭisandhikkhaṇe …pe… asaññasattānaṁ …pe… Cakkhāyatanaṁ …pe… kāyāyatanaṁ …pe… vatthuṁ paccayā parittā khandhā.


pli: Parittaṁ dhammaṁ paccayā mahaggato dhammo uppajjati naadhipatipaccayā—vatthuṁ paccayā mahaggatādhipati, vatthuṁ paccayā vipākā mahaggatā khandhā. Paṭisandhikkhaṇe vatthuṁ paccayā mahaggatā khandhā.


pli: Parittaṁ dhammaṁ paccayā appamāṇo dhammo uppajjati naadhipatipaccayā—vatthuṁ paccayā appamāṇādhipati.


pli: Parittaṁ dhammaṁ paccayā paritto ca mahaggato ca dhammā uppajjanti naadhipatipaccayā—vatthuṁ paccayā vipākā mahaggatā khandhā, mahābhūte paccayā cittasamuṭṭhānaṁ rūpaṁ. Paṭisandhikkhaṇe …pe….


pli: Mahaggataṁ dhammaṁ paccayā mahaggato dhammo uppajjati naadhipatipaccayā— mahaggate khandhe paccayā mahaggatādhipati, vipākaṁ mahaggataṁ ekaṁ khandhaṁ paccayā tayo khandhā …pe… dve khandhe …pe… paṭisandhikkhaṇe …pe….


pli: Mahaggataṁ dhammaṁ paccayā paritto dhammo uppajjati naadhipatipaccayā—vipāke mahaggate khandhe paccayā cittasamuṭṭhānaṁ rūpaṁ. Paṭisandhikkhaṇe …pe….


pli: Mahaggataṁ dhammaṁ paccayā paritto ca mahaggato ca dhammā uppajjanti naadhipatipaccayā—vipākaṁ mahaggataṁ ekaṁ khandhaṁ paccayā tayo khandhā cittasamuṭṭhānañca rūpaṁ …pe… dve khandhe …pe… paṭisandhikkhaṇe …pe….


pli: Appamāṇaṁ dhammaṁ paccayā appamāṇo dhammo uppajjati naadhipatipaccayā— appamāṇe khandhe paccayā appamāṇādhipati.


pli: Parittañca appamāṇañca dhammaṁ paccayā appamāṇo dhammo uppajjati naadhipatipaccayā—appamāṇe khandhe ca vatthuñca paccayā appamāṇādhipati.


pli: Parittañca mahaggatañca dhammaṁ paccayā paritto dhammo uppajjati naadhipatipaccayā—vipāke mahaggate khandhe ca mahābhūte ca paccayā cittasamuṭṭhānaṁ rūpaṁ. Paṭisandhikkhaṇe …pe….


pli: Parittañca mahaggatañca dhammaṁ paccayā mahaggato dhammo uppajjati naadhipatipaccayā—mahaggate khandhe ca vatthuñca paccayā mahaggatādhipati, vipākaṁ mahaggataṁ ekaṁ khandhañca vatthuñca paccayā tayo khandhā …pe… dve khandhe …pe… paṭisandhikkhaṇe …pe….


pli: Parittañca mahaggatañca dhammaṁ paccayā paritto ca mahaggato ca dhammā uppajjanti naadhipatipaccayā—vipākaṁ mahaggataṁ ekaṁ khandhañca vatthuñca paccayā tayo khandhā …pe… dve khandhe …pe… vipāke mahaggate khandhe ca mahābhūte ca paccayā cittasamuṭṭhānaṁ rūpaṁ. Paṭisandhikkhaṇe vipākaṁ mahaggataṁ ekaṁ khandhañca vatthuñca paccayā tayo khandhā …pe… dve khandhe …pe… vipāke mahaggate khandhe ca mahābhūte ca paccayā kaṭattārūpaṁ.


pli: Naanantarādi


pli: Parittaṁ dhammaṁ paccayā paritto dhammo uppajjati naanantarapaccayā … nasamanantarapaccayā … naaññamaññapaccayā … naupanissayapaccayā … napurejātapaccayā … (paṭiccavārasadisā dvādasa pañhā) napacchājātapaccayā … naāsevanapaccayā … (paripuṇṇaṁ, vipākoti niddisitabbaṁ cittasamuṭṭhānaṁ rūpaṁ vipākoti na kātabbaṁ) nakammapaccayā … navipākapaccayā … (paṭisandhivipākopi natthi) naāhārapaccayā … naindriyapaccayā … najhānapaccayā … namaggapaccayā … nasampayuttapaccayā … navippayuttapaccayā … nonatthipaccayā … novigatapaccayā.


pli: Saṅkhyāvāra


pli: Suddha


pli: Nahetuyā ekaṁ, naārammaṇe pañca, naadhipatiyā dvādasa, naanantare pañca, nasamanantare naaññamaññe naupanissaye pañca, napurejāte dvādasa, napacchājāte sattarasa, naāsevane sattarasa, nakamme satta, navipāke sattarasa, naāhāre naindriye najhāne namagge ekaṁ, nasampayutte pañca, navippayutte tīṇi, nonatthiyā pañca, novigate pañca. (Evaṁ gaṇetabbaṁ.)


pli: Paccanīyaṁ.


pli: 1.13.3.3. Paccayānulomapaccanīya


pli: Hetupaccayā naārammaṇe pañca, naadhipatiyā dvādasa, naanantare pañca, nasamanantare pañca, naaññamaññe pañca, naupanissaye pañca, napurejāte dvādasa, napacchājāte sattarasa, naāsevane sattarasa, nakamme satta, navipāke sattarasa, nasampayutte pañca, navippayutte tīṇi, nonatthiyā pañca, novigate pañca. (Evaṁ gaṇetabbaṁ.)


pli: Anulomapaccanīyaṁ.


pli: 1.13.3.4. Paccayapaccanīyānuloma


pli: Nahetupaccayā ārammaṇe ekaṁ, anantare samanantare sahajāte …pe… vigate avigate ekaṁ. (Evaṁ gaṇetabbaṁ.)


pli: Paccanīyānulomaṁ.


pli: Paccayavāro.


pli: 1.13.4. Nissayavāra


pli: Nissayavāro paccayavārasadiso.


pli: 1.13.5. Saṁsaṭṭhavāra


pli: 1.13.5.1. Paccayānuloma


pli: Vibhaṅgavāra


pli: Hetu


pli: Parittaṁ dhammaṁ saṁsaṭṭho paritto dhammo uppajjati hetupaccayā—parittaṁ ekaṁ khandhaṁ saṁsaṭṭhā tayo khandhā …pe… dve khandhe …pe… paṭisandhikkhaṇe …pe….


pli: Mahaggataṁ dhammaṁ saṁsaṭṭho mahaggato dhammo uppajjati hetupaccayā— mahaggataṁ ekaṁ khandhaṁ saṁsaṭṭhā tayo khandhā …pe… dve khandhe …pe… paṭisandhikkhaṇe …pe….


pli: Appamāṇaṁ dhammaṁ saṁsaṭṭho appamāṇo dhammo uppajjati hetupaccayā—appamāṇaṁ ekaṁ khandhaṁ saṁsaṭṭhā tayo khandhā …pe… dve khandhe …pe….


pli: Ārammaṇādi


pli: Parittaṁ dhammaṁ saṁsaṭṭho paritto dhammo uppajjati ārammaṇapaccayā … adhipatipaccayā (paṭisandhi natthi) … anantarapaccayā … samanantarapaccayā … sahajātapaccayā … aññamaññapaccayā … nissayapaccayā … upanissayapaccayā … purejātapaccayā (paṭisandhi natthi) … āsevanapaccayā (vipākopi paṭisandhipi natthi) … kammapaccayā … vipākapaccayā … āhārapaccayā … indriyapaccayā … jhānapaccayā … maggapaccayā … sampayuttapaccayā … vippayuttapaccayā … atthipaccayā … natthipaccayā … vigatapaccayā … avigatapaccayā.


pli: Saṅkhyāvāra


pli: Suddha


pli: Hetuyā tīṇi, ārammaṇe tīṇi, adhipatiyā tīṇi …pe… avigate tīṇi. (Evaṁ gaṇetabbaṁ.)


pli: Anulomaṁ.


pli: 1.13.5.2. Paccayapaccanīya


pli: Parittaṁ dhammaṁ saṁsaṭṭho paritto dhammo uppajjati nahetupaccayā—ahetukaṁ parittaṁ ekaṁ khandhaṁ saṁsaṭṭhā tayo khandhā …pe… dve khandhe …pe… ahetukapaṭisandhikkhaṇe …pe… vicikicchāsahagate uddhaccasahagate khandhe saṁsaṭṭho vicikicchāsahagato uddhaccasahagato moho.


pli: Naadhipati


pli: Parittaṁ dhammaṁ saṁsaṭṭho paritto dhammo uppajjati naadhipatipaccayā— parittaṁ ekaṁ khandhaṁ saṁsaṭṭhā tayo khandhā …pe… dve khandhe …pe… paṭisandhikkhaṇe …pe….


pli: Mahaggataṁ dhammaṁ saṁsaṭṭho mahaggato dhammo uppajjati naadhipatipaccayā— mahaggate khandhe saṁsaṭṭhā mahaggatā adhipati, vipākaṁ mahaggataṁ ekaṁ khandhaṁ saṁsaṭṭhā …pe… paṭisandhikkhaṇe …pe….


pli: Appamāṇaṁ dhammaṁ saṁsaṭṭho appamāṇo dhammo uppajjati naadhipatipaccayā— appamāṇe khandhe saṁsaṭṭhā appamāṇā adhipati.


pli: Napurejāta


pli: Parittaṁ dhammaṁ saṁsaṭṭho paritto dhammo uppajjati napurejātapaccayā—arūpe parittaṁ ekaṁ khandhaṁ saṁsaṭṭhā tayo khandhā …pe… paṭisandhikkhaṇe …pe….


pli: Mahaggataṁ dhammaṁ saṁsaṭṭho mahaggato dhammo uppajjati napurejātapaccayā— arūpe mahaggataṁ ekaṁ khandhaṁ saṁsaṭṭhā tayo khandhā …pe… paṭisandhikkhaṇe …pe….


pli: Appamāṇaṁ dhammaṁ saṁsaṭṭho appamāṇo dhammo uppajjati napurejātapaccayā—arūpe appamāṇaṁ ekaṁ khandhaṁ saṁsaṭṭhā tayo khandhā …pe….


pli: Napacchājāta-naāsevana


pli: Parittaṁ dhammaṁ saṁsaṭṭho paritto dhammo uppajjati napacchājātapaccayā … naāsevanapaccayā—parittaṁ ekaṁ khandhaṁ saṁsaṭṭhā tayo khandhā …pe… paṭisandhikkhaṇe …pe….


pli: Mahaggataṁ dhammaṁ saṁsaṭṭho mahaggato dhammo uppajjati naāsevanapaccayā— vipākaṁ mahaggataṁ ekaṁ khandhaṁ saṁsaṭṭhā tayo khandhā …pe… paṭisandhikkhaṇe …pe….


pli: Appamāṇaṁ dhammaṁ saṁsaṭṭho appamāṇo dhammo uppajjati naāsevanapaccayā— vipākaṁ appamāṇaṁ ekaṁ khandhaṁ saṁsaṭṭhā tayo khandhā …pe….


pli: Nakamma


pli: Parittaṁ dhammaṁ saṁsaṭṭho paritto dhammo uppajjati nakammapaccayā—paritte khandhe saṁsaṭṭhā parittā cetanā.


pli: Mahaggataṁ dhammaṁ saṁsaṭṭho mahaggato dhammo uppajjati nakammapaccayā— mahaggate khandhe saṁsaṭṭhā mahaggatā cetanā.


pli: Appamāṇaṁ dhammaṁ saṁsaṭṭho appamāṇo dhammo uppajjati nakammapaccayā—kusale appamāṇe khandhe saṁsaṭṭhā appamāṇā cetanā.


pli: Navipāka


pli: Parittaṁ dhammaṁ saṁsaṭṭho paritto dhammo uppajjati navipākapaccayā—parittaṁ ekaṁ khandhaṁ saṁsaṭṭhā tayo khandhā …pe….


pli: Mahaggataṁ dhammaṁ saṁsaṭṭho mahaggato dhammo uppajjati navipākapaccayā— mahaggataṁ ekaṁ khandhaṁ saṁsaṭṭhā tayo khandhā …pe….


pli: Appamāṇaṁ dhammaṁ saṁsaṭṭho appamāṇo dhammo uppajjati navipākapaccayā—kusalaṁ appamāṇaṁ ekaṁ khandhaṁ saṁsaṭṭhā tayo khandhā …pe….


pli: Najhānādi


pli: Parittaṁ dhammaṁ saṁsaṭṭho paritto dhammo uppajjati najhānapaccayā … namaggapaccayā … navippayuttapaccayā—arūpe parittaṁ ekaṁ khandhaṁ saṁsaṭṭhā tayo khandhā …pe….


pli: Mahaggataṁ dhammaṁ saṁsaṭṭho mahaggato dhammo uppajjati navippayuttapaccayā— arūpe mahaggataṁ ekaṁ khandhaṁ saṁsaṭṭhā tayo khandhā …pe….


pli: Appamāṇaṁ dhammaṁ saṁsaṭṭho appamāṇo dhammo uppajjati navippayuttapaccayā— arūpe appamāṇaṁ ekaṁ khandhaṁ saṁsaṭṭhā tayo khandhā …pe….


pli: Saṅkhyāvāra


pli: Suddha


pli: Nahetuyā ekaṁ, naadhipatiyā tīṇi, napurejāte tīṇi, napacchājāte tīṇi, naāsevane tīṇi, nakamme tīṇi, navipāke tīṇi, najhāne ekaṁ, namagge ekaṁ, navippayutte tīṇi. (Evaṁ gaṇetabbaṁ.)


pli: Paccanīyaṁ.


pli: 1.13.5.3. Paccayānulomapaccanīya


pli: Hetupaccayā naadhipatiyā tīṇi, napurejāte napacchājāte naāsevane nakamme navipāke navippayutte tīṇi. (Evaṁ gaṇetabbaṁ.)


pli: Anulomapaccanīyaṁ.


pli: 1.13.5.4. Paccayapaccanīyānuloma


pli: Nahetupaccayā ārammaṇe ekaṁ, anantare ekaṁ …pe… avigate ekaṁ. (Evaṁ gaṇetabbaṁ.)


pli: Paccanīyānulomaṁ.


pli: Saṁsaṭṭhavāro.


pli: 1.13.6. Sampayuttavāra


pli: Sampayuttavāro saṁsaṭṭhavārasadiso.


pli: 1.13.7. Pañhāvāra


pli: 1.13.7.1. Paccayānuloma


pli: Vibhaṅgavāra


pli: Hetu


pli: Paritto dhammo parittassa dhammassa hetupaccayena paccayo—parittā hetū sampayuttakānaṁ khandhānaṁ cittasamuṭṭhānānañca rūpānaṁ hetupaccayena paccayo. Paṭisandhikkhaṇe …pe….


pli: Mahaggato dhammo mahaggatassa dhammassa hetupaccayena paccayo … tīṇi. (Pavattipaṭisandhi kātabbā.)


pli: Appamāṇo dhammo appamāṇassa dhammassa hetupaccayena paccayo … tīṇi.


pli: Ārammaṇa


pli: Paritto dhammo parittassa dhammassa ārammaṇapaccayena paccayo—dānaṁ datvā sīlaṁ samādiyitvā uposathakammaṁ katvā taṁ paccavekkhati, pubbe suciṇṇāni paccavekkhati, ariyā gotrabhuṁ paccavekkhanti, vodānaṁ paccavekkhanti, pahīne kilese paccavekkhanti, vikkhambhite kilese paccavekkhanti, pubbe samudāciṇṇe kilese jānanti. Cakkhuṁ …pe… vatthuṁ … paritte khandhe aniccato …pe… vipassanti assādenti abhinandanti, taṁ ārabbha rāgo uppajjati …pe… domanassaṁ uppajjati. Rūpāyatanaṁ cakkhuviññāṇassa …pe… phoṭṭhabbāyatanaṁ kāyaviññāṇassa ārammaṇapaccayena paccayo.


pli: Paritto dhammo mahaggatassa dhammassa ārammaṇapaccayena paccayo—dibbena cakkhunā rūpaṁ passati, dibbāya sotadhātuyā saddaṁ suṇāti, cetopariyañāṇena parittacittasamaṅgissa cittaṁ jānāti. Parittā khandhā iddhividhañāṇassa, cetopariyañāṇassa pubbenivāsānussatiñāṇassa yathākammūpagañāṇassa anāgataṁsañāṇassa ārammaṇapaccayena paccayo.


pli: Mahaggato dhammo mahaggatassa dhammassa ārammaṇapaccayena paccayo— cetopariyañāṇena mahaggatacittasamaṅgissa cittaṁ jānāti, ākāsānañcāyatanaṁ viññāṇañcāyatanassa … ākiñcaññāyatanaṁ nevasaññānāsaññāyatanassa ārammaṇapaccayena paccayo. Mahaggatā khandhā iddhividhañāṇassa, cetopariyañāṇassa pubbenivāsānussatiñāṇassa yathākammūpagañāṇassa anāgataṁsañāṇassa ārammaṇapaccayena paccayo.


pli: Mahaggato dhammo parittassa dhammassa ārammaṇapaccayena paccayo—paṭhamaṁ jhānaṁ paccavekkhati …pe… nevasaññānāsaññāyatanaṁ paccavekkhati, dibbaṁ cakkhuṁ paccavekkhati, dibbaṁ sotadhātuṁ paccavekkhati, iddhividhañāṇaṁ paccavekkhati, cetopariyañāṇaṁ paccavekkhati, pubbenivāsānussatiñāṇaṁ paccavekkhati, yathākammūpagañāṇaṁ paccavekkhati, anāgataṁsañāṇaṁ paccavekkhati. Mahaggate khandhe aniccato …pe… vipassati assādeti abhinandati, taṁ ārabbha rāgo uppajjati …pe… domanassaṁ uppajjati.


pli: Appamāṇo dhammo appamāṇassa dhammassa ārammaṇapaccayena paccayo—nibbānaṁ maggassa, phalassa ārammaṇapaccayena paccayo.


pli: Appamāṇo dhammo parittassa dhammassa ārammaṇapaccayena paccayo—ariyā maggā vuṭṭhahitvā maggaṁ paccavekkhanti, phalaṁ paccavekkhanti, nibbānaṁ paccavekkhanti, nibbānaṁ gotrabhussa, vodānassa, āvajjanāya ārammaṇapaccayena paccayo.


pli: Appamāṇo dhammo mahaggatassa dhammassa ārammaṇapaccayena paccayo—ariyā cetopariyañāṇena appamāṇacittasamaṅgissa cittaṁ jānanti, appamāṇā khandhā cetopariyañāṇassa, pubbenivāsānussatiñāṇassa, anāgataṁsañāṇassa ārammaṇapaccayena paccayo.


pli: Adhipati


pli: Paritto dhammo parittassa dhammassa adhipatipaccayena paccayo— ārammaṇādhipati, sahajātādhipati. Ārammaṇādhipati—dānaṁ datvā sīlaṁ samādiyitvā uposathakammaṁ katvā taṁ garuṁ katvā paccavekkhati, pubbe suciṇṇāni garuṁ katvā paccavekkhati. Sekkhā gotrabhuṁ garuṁ katvā paccavekkhanti, vodānaṁ garuṁ katvā paccavekkhanti. Cakkhuṁ …pe… vatthuṁ … paritte khandhe garuṁ katvā assādeti abhinandati, taṁ garuṁ katvā rāgo uppajjati, diṭṭhi uppajjati. Sahajātādhipati—parittādhipati sampayuttakānaṁ khandhānaṁ cittasamuṭṭhānānañca rūpānaṁ adhipatipaccayena paccayo.


pli: Mahaggato dhammo mahaggatassa dhammassa adhipatipaccayena paccayo. <b>Sahajātādhipati</b>—mahaggatādhipati sampayuttakānaṁ khandhānaṁ adhipatipaccayena paccayo.


pli: Mahaggato dhammo parittassa dhammassa adhipatipaccayena paccayo— ārammaṇādhipati, sahajātādhipati. Ārammaṇādhipati—paṭhamaṁ jhānaṁ garuṁ katvā …pe… nevasaññānāsaññāyatanaṁ …pe… dibbaṁ cakkhuṁ …pe… anāgataṁsañāṇaṁ garuṁ katvā paccavekkhati. Mahaggate khandhe garuṁ katvā assādeti abhinandati, taṁ garuṁ katvā rāgo uppajjati … diṭṭhi uppajjati. Sahajātādhipati—mahaggatādhipati cittasamuṭṭhānānaṁ rūpānaṁ adhipatipaccayena paccayo.


pli: Mahaggato dhammo parittassa ca mahaggatassa ca dhammassa adhipatipaccayena paccayo. <b>Sahajātādhipati</b>—mahaggatādhipati sampayuttakānaṁ khandhānaṁ cittasamuṭṭhānānañca rūpānaṁ adhipatipaccayena paccayo.


pli: Appamāṇo dhammo appamāṇassa dhammassa adhipatipaccayena paccayo— ārammaṇādhipati, sahajātādhipati. Ārammaṇādhipati—nibbānaṁ maggassa … phalassa adhipatipaccayena paccayo. Sahajātādhipati—appamāṇādhipati sampayuttakānaṁ khandhānaṁ adhipatipaccayena paccayo.


pli: Appamāṇo dhammo parittassa dhammassa adhipatipaccayena paccayo— ārammaṇādhipati, sahajātādhipati. Ārammaṇādhipati—ariyā maggā vuṭṭhahitvā maggaṁ garuṁ katvā paccavekkhanti, phalaṁ garuṁ katvā paccavekkhanti, nibbānaṁ garuṁ katvā paccavekkhanti, nibbānaṁ gotrabhussa, vodānassa adhipatipaccayena paccayo. Sahajātādhipati—appamāṇādhipati cittasamuṭṭhānānaṁ rūpānaṁ adhipatipaccayena paccayo.


pli: Appamāṇo dhammo parittassa ca appamāṇassa ca dhammassa adhipatipaccayena paccayo. <b>Sahajātādhipati</b>—appamāṇādhipati sampayuttakānaṁ khandhānaṁ cittasamuṭṭhānānañca rūpānaṁ adhipatipaccayena paccayo.


pli: Anantara


pli: Paritto dhammo parittassa dhammassa anantarapaccayena paccayo—purimā purimā parittā khandhā pacchimānaṁ pacchimānaṁ parittānaṁ khandhānaṁ anantarapaccayena paccayo. Anulomaṁ gotrabhussa … anulomaṁ vodānassa … āvajjanā parittānaṁ khandhānaṁ anantarapaccayena paccayo.


pli: Paritto dhammo mahaggatassa dhammassa anantarapaccayena paccayo—parittaṁ cuticittaṁ mahaggatassa upapatticittassa anantarapaccayena paccayo. Parittā khandhā mahaggatassa vuṭṭhānassa anantarapaccayena paccayo. Paṭhamassa jhānassa parikammaṁ …pe… nevasaññānāsaññāyatanassa parikammaṁ …pe… dibbassa cakkhussa parikammaṁ …pe… anāgataṁsañāṇassa parikammaṁ anāgataṁsañāṇassa anantarapaccayena paccayo.


pli: Paritto dhammo appamāṇassa dhammassa anantarapaccayena paccayo—gotrabhu maggassa … vodānaṁ maggassa … anulomaṁ phalasamāpattiyā anantarapaccayena paccayo.


pli: Mahaggato dhammo mahaggatassa dhammassa anantarapaccayena paccayo—purimā purimā mahaggatā khandhā pacchimānaṁ pacchimānaṁ mahaggatānaṁ khandhānaṁ anantarapaccayena paccayo.


pli: Mahaggato dhammo parittassa dhammassa anantarapaccayena paccayo—mahaggataṁ cuticittaṁ parittassa upapatticittassa anantarapaccayena paccayo. Mahaggataṁ bhavaṅgaṁ āvajjanāya anantarapaccayena paccayo. Mahaggatā khandhā parittassa vuṭṭhānassa anantarapaccayena paccayo.


pli: Mahaggato dhammo appamāṇassa dhammassa anantarapaccayena paccayo— nevasaññānāsaññāyatanaṁ nirodhā vuṭṭhahantassa phalasamāpattiyā anantarapaccayena paccayo.


pli: Appamāṇo dhammo appamāṇassa dhammassa anantarapaccayena paccayo—purimā purimā appamāṇā khandhā pacchimānaṁ pacchimānaṁ appamāṇānaṁ khandhānaṁ anantarapaccayena paccayo. Maggo phalassa … phalaṁ phalassa anantarapaccayena paccayo.


pli: Appamāṇo dhammo parittassa dhammassa anantarapaccayena paccayo—phalaṁ parittassa vuṭṭhānassa anantarapaccayena paccayo.


pli: Appamāṇo dhammo mahaggatassa dhammassa anantarapaccayena paccayo—phalaṁ mahaggatassa vuṭṭhānassa anantarapaccayena paccayo.


pli: Sahajāta


pli: Paritto dhammo parittassa dhammassa sahajātapaccayena paccayo—paritto eko khandho tiṇṇannaṁ khandhānaṁ cittasamuṭṭhānānañca rūpānaṁ sahajātapaccayena paccayo …pe… dve khandhā …pe… paṭisandhikkhaṇe …pe… khandhā vatthussa, vatthu khandhānaṁ sahajātapaccayena paccayo; ekaṁ mahābhūtaṁ …pe… asaññasattānaṁ …pe….


pli: Paritto dhammo mahaggatassa dhammassa sahajātapaccayena paccayo— paṭisandhikkhaṇe vatthu mahaggatānaṁ khandhānaṁ sahajātapaccayena paccayo.


pli: Mahaggato dhammo mahaggatassa dhammassa sahajātapaccayena paccayo—mahaggato eko khandho tiṇṇannaṁ khandhānaṁ …pe… dve khandhā …pe… paṭisandhikkhaṇe …pe….


pli: Mahaggato dhammo parittassa dhammassa sahajātapaccayena paccayo—mahaggatā khandhā cittasamuṭṭhānānaṁ rūpānaṁ sahajātapaccayena paccayo. Paṭisandhikkhaṇe mahaggatā khandhā kaṭattārūpānaṁ sahajātapaccayena paccayo.